MILIĆ:ZA OSUDU SVAKI VANDALIZAM | RTV HIT\nHome Vijesti Brčko distrikt MILIĆ:ZA OSUDU SVAKI VANDALIZAM\n11 Januara, 2022 Objavio novinar1 U Brčko distrikt, Vijesti Komentari isključeni za MILIĆ:ZA OSUDU SVAKI VANDALIZAM\nPredsjednik Skupštine Brčko distrikta Siniša Milić osudio je danas svaki čin vandalizma kojim se uništava tuđa imovina i šalju poruke mržnje, kao i sve postupke koji se mogu okarakterisati kao provokacija u sredinama poput Brčkog.\nKomentarišući uništavanje grafita srebreničkim žrtvama u noći između subote i nedjelje, 8. i 9. januara, na mezarju Ivici, ali i pokušaj da se 25. novembar proslavi u naselju Ilićka, gdje većinski žive Srbi, Milić je izjavio Srni da to nisu patriotski činovi.\n“Ko god da je to učinio, postupci uništavanja tuđe imovine i precrtavanje grafita kojima se šalju poruke mržnje moraju naići na osudu javnosti u Brčkom. To nije patriotski čin, baš kao i mahanje zastavama u dijelu grada gdje se ne obilježava određeni praznik”, rekao je Milić.\nOn je naglasio da Policija distrikta Brčko uživa apsolutnu podršku u svim, a posebno aktivnostima čiji je cilj da se osigura mirno i bezbjedno okruženje i zaštita imovine.\n“Vrhunski čin patriotizma jeste činjenje dobrih djela i ljubav prema svom narodu, uz puno uvažavanje i poštovanje drugog i drugačijeg”, naveo je Milić.


Crnogorska opozicija ne priznaje rezultate izbora\nPredstavnici Demokratskog fronta, Velike koalicije Ključ, Demokrata i Socijaldemokratske partije večeras su na sastanku doneli jednoglasnu odluku da ne priznaju rezultate parlamentarnih izbora u Crnoj Gori, održanih u nedelju.\nPredstavnici tih političkih subjekata su se, kako saznaje Portal RTCG, saglasili da ne priznaju rezultate izbora imajući u vidu da su, kako se navodi, ovaj izborni proces pratile takve zloupotrebe, “koje su po sadržaju i broju nadmašile sve prethodne izborne procese u istoriji parlamentarizma Crne Gore”.\n“Posebno imajući u vidu činjenicu da su pojedini mediji već u subotu najavili, a državni organi Crne Gore u nedelju saopštili da se tokom izbornog dana desio pokušaj državnog udara. Jasno je, da se u atmosferi državnog udara na sam dan izbora ne mogu održati slobodni, fer i pošteni izbori”, ocenjeno je na sastanku.\nRTCG prenosi da navedeni opozicioni parlamentarni subjekti insistiraju da nezavisna komisija, u okviru koje treba uključiti i predstavnike međunarodne zajednice, konstatuje i ispita sve činjenice u vezi sa navedenim državnim udarom i javnosti saopšti ko su izvršioci, a ko nalogodavci tog krivičnog dela.\nU zaključku, kojim je definisana zajednička odluka celokupne parlamentarne opozicije o nepriznavanju rezultata izbora, navedeno je da se tim pre ne mogu prihvatiti rezultati jer je državni udar izvođen dan pred održavanje glasanja, kao i na sam dan izbora, što je nespojivo sa slobodnim i demokratskim izjašnjavanjem građana.\nCrnogorska opozicija se ne vraća u parlament\nKlintonovu savetuju da ospori rezultate izbora\nSve je bilo na strani Hilari, ali Tramp imao jasniju poruku


Agencijska oznaka stana 1049531, Novi Sad, Centar.Dvosoban stan nalazi se u samom srcu grada, u lux poslovno-stambenom kompleksu , na jednoj od najlepših i najatraktivnijih lokacija u gradu.Idealnog rasporeda , na četvrtom spratu. Unapređeni sistem građenja, uz primenu vrhunskih osnovnih građevinskih i termoizolacionih materijala, svrstava se u red visokoefikasnih objekata sa aspekta energetike. Kada je o enterijeru reč, glavne odlike odabranih materijala u stanu jesu trajnost i izdržljivost. Ulazna vrata i ostala stolarija planirana je da zadovolji visoke standarde zvučne i termoizolacije, a u sebi sadrži i bezbednosna rešenja efikasna protiv eventualnih obijanja. Sobe opremljene prvoklasnim parketom u prirodnoj boji hrasta, dok su u ostale prostorije ugrađivane keramičke pločice renomiranih proizvođača. Električne instalacije su od prvoklasnih materijala, kako sa aspekta kablova ugrađenih prilikom izgradnje, tako i sa aspekta vizuelnih delova unutrašnjeg sistema električnog napajanja, utičnica i prekidača. Na kraju, obraćena posebna pažnja i na materijale koji su korišteni za uređenje terasa, jer će same terase biti urađene ili u keramici visokog kvaliteta i opciji zelene površine.Moderno, udobno, luksuzno!Kontakt 061/3195394, 021/546-645, 021/546-282 (House nekretnine, Novi Sad, Reg. br. 200)\nCena 115.800 €\nCena 2363 € po m2


Tu mogućnost najavio je pre tri dana srpski član Predsedništva BiH Milorad Dodik, koji je na posebnoj sednici Narodne skupština RS govorio o mogućnosti otcepljenja ovog entiteta iz sastava BiH.\nDa li je to realno ili nije, i da li se radi o, kako je sam rekao udaljavanju od Dejtonskog sporazuma, stvari su za polemiku, kao što je i tumačenje po kome je Ustavni sud BiH, praktično, legalizovao otimanje poljoprivrednog zemljišta u RS.\nIz tog razloga, predstavnici Srba najavljuju povlačenje iz institucija BiH, a u isto vreme od nekih od njih stiže upozorenje da, ukoliko se ne vrate dejtonske pozicije, "BiH na proleće 2021. godine neće postojati".\n- To (izlazak iz BiH) je samo jedan od načina delovanja, ako se Ustavni sud BiH ne vrati u okvire najbolje praske iz EU - rekao je Dodik, koji je na sednici Narodne skupštine RS poručio da ne šalje nikakve "ludačke poruke", i da nije nikakva avanturista koji bi ugrozio Republiku Srpsku.\nSituacija u BiH se zaoštrila pre nekoliko dana kada je Ustavni sud BiH, na apelaciju bošnjačkih političara, proglasio neustavnim član 53. Zakona o poljoprivrednom zemljištu RS, koji kaže da poljoprivredno zemljište koje je po prirodi javno dobro, odnosno državno vlasništvo, po sili zakona postaje vlasništvo i posed Republike Srpske.\nUstavni sud BiH stoji na stanovištu da je u pitanju državna imovina koja je u nadležnosti zajedničkih institucija BiH, a ne Republike Srpske, što sa druge strane RS odbacuje i navodi da nigde u Ustavu BiH ne piše da država ima pravo na imovinu.\nPredstavnici Srba u BiH tvrde da bi priznavanje ove odluke bilo samo početak, i da je sledeće na redu šumsko i vodno zemljište što bi, kako kažu, Srpsku dovelo do toga da ostane bez svog zemljišta, ali i Dejtonom zagarantovane teritorije.\nU pitanju je 85.596 hektara u 25 opština u Republici Srpskoj.\nUstavni sud i zahrevi predstavnika Srba\nUstavni sud BiH sastoji se od devet sudija: po dvoje Srba, Hrvata i Bošnjaka i troje međunarodnih sudija koje imenuje predsednik Evropskg suda za ljudska prava, a odluke se donose većinom glasova.\nOva, za Srbe sporna odluka, još nije objavljena u javnosti, ali sudeći prema istupu predsednika Ustavnog suda BiH Zlatka M. Kneževića, koji je jedan od dvojice sudija iz RS u tom sudu, većina je ovog puta odlučila u korist Bošnjaka.\nKnežević je za ATV izjavio da su on i drugi srpski sudija Miodrag Simović dali izjavu o neslaganju sa odlukom Ustavnog suda BiH. On je dodao da je diskriminacija ako se u jednoj ustavnoj kategoriji kao što je Brčko distrikt BiH sva imovina proglasi imovinom distrikta, a isto to se osporava entitetu Republika Srpska.\nDva dana nakon odluke Ustavnog suda BiH trajalo je zatišje, a onda je predsednica RS Željka Cvijanović pozvala na sastanak lidere svih srpskih parlamentarnih stranaka u Narodnoj skupštini RS.\nTada su jednoglasno usaglašena dva zaključka: predstavici RS u institucijama BiH obustavljaju rad u odlučivanju sve do donošenja zakona o Ustavnom sudu BiH u kome će strane sudije biti zamenjene domaćim. U praksi, to znači da su predstavnici RS uzdržani ili protiv, što bi paralisalo dalji rad na nivou države, jer je većinu odluka nemoguće usvojiti bez glasova iz RS.\nDrugo, na zahtev Cvijanovićeve, sazvana je posebna sednica Narodne skupštine RS (NS RS) koja je održana pre tri dana, i na kojoj je glasovima i vlasti i opozicije usvojeno osam zaključaka koji u suštini znače da BiH ulazi u neku vrstu blokade, sve do drugačijeg uređenja Ustavnog suda BiH.\nU prvom od tih zaključaka navodi se da Skupština RS potvrđuje privrženost Srpske Dejtonskom mirovnom sporazumu, posebno izvornom Ustavu BiH kao delu tog sporazuma.\nPozicija i opozicija jednoglasno usvojili zaključke\nTakođe, Narodna skupština obavezuje predstavnike RS u institucijama BiH da predlože usvajanje zakona o prestanku mandata stranih sudija u Ustavnom sudu BiH, ali i zadužuje Vladu RS da nastavi ranije započete pregovore sa Vladom Federacije BiH sa ciljem definisanja granične linije između RS i Federacije.\nTakođe, Skupština obavezuje predstavnike RS u institucijama BiH da obustave donošenje bilo kakvih odluka u organima BiH do usvajanja zakona o prestanku mandata stranih sudija u Ustavnom sudu BiH i izbora domaćih sudija, i njegovog stupanja na snagu, i do poništenja odluke Ustavnog suda BiH u vezi sa poljoprivrednim zemljištem.\nIako su za zaključke glasali poslanici oba politička bloka u RS, tome je prethodila žustra višečasovna rasprava opozicionih poslanika i predstavnika vlasti.\n- Ja "welcome RS-exit" vidim kao suicid, autodestrukciju, ludilo. Neko će to da prevede kao "R-sex-it", a onda smo nagrabusili. Vi ćete iskočiti iz autobusa koji ide u provaliju. Dodik ima kuću u Beogradu, Špirič u Beču, a šta ćemo mi? Znate li čime se igrate? - upitao je poslanik SDS Nebojša Vukanović, dok je poslanik PDP Igor Crnadak poručio da će podržati izlazak RS iz BiH samo ako to može "bez mobilizacije, plača majki i dece".\nIstovremeno, šef poslaničkog kluba SDS Miladin Stanić tvrdi da je po sredi borba SNSD za poljoprivredno zemljište u RS.\n- Neki od članova SNSD na stotine hektara poljoprivrednog zemljšta prepisali su na svoje porodice. SNSD je privatizovao RS pa i poljoprivredno zemljište. Poslanik Ilija Tamindžija je sprečio da Anto Šipovac iz Nevesinja, koji poseduje 300 grla stoke, dobije koncesiju na poljoprivredno zemljište – rekao je Stanić.\nMilorad Dodik je odgovorio da se politička odgovornost koju ima odnosi na srpski narod i RS koja više nije spremna da gubi dostojanstvo, imovinu, niti bilo šta drugo.\n- Rekao sam doviđenja BiH, dobrodošao "RSegzit", ali kada bi bili pošteni, bar oni koji ovo kritikuju, primetili bi da sam nakon toga rekao da je to jedno od mogućih kretanja i da bi najbolje bilo da se putem zaključaka dođe do toga da Ustavni sud BiH bude reformisan u skladu sa najboljim praksama EU - rekao je Dodik.\nZanimljivo je, inače, da se referendum, ni potencijalna samostalnost Srpske ovaj put ne pominju u zaključcima NS RS.\nVisoki predstavnik međunarodne zajednice u BiH Valentin Incko izjavio je da je uveren da "zbog prošlosti neće biti referenduma u RS".\n- Čak i kada bi se referendum desio, ne bi imao zakonske validnosti. Prema Dejtonskom sporazumu, entiteti nemaju pravo na otcepljenje - rekao je Incko za N1, istakavši da bi otcepljenje bi bilo "prekoračenje crvene linije".\nIstovremeno, poslanik u poslaničkoj grupi "Zajedno za BiH" u Skupštini RS Edin Ramić demantovao je optužbe iz RS da SDA koristi Ustavni sud BiH kao instrument za provođenje svoje politike. Ramić tvrdi da se odlukom Ustavnog suda BiH ne otima poljoprivredno zemljište, kao i da to "nema veze ni sa narušavanjem omera 49 prema 51 odsto teritorije BiH koja pripada Srpskoj, odnosno Federaciji, kao entitetima".\nKako saznajemo, Predlog zakona o Ustavom sudu BiH već je pripremljen i očekuje se da ga parlamentarci iz RS u Parlamentarnoj skupštini BiH za nekoliko dana upute u proceduru usvajanja. Ranije je predsednik HDZ BiH Dragan Čović najavio da će njegovi poslanici podržati odlazak stranih sudija, ali to ipak nije dovoljno za usvajanje ovog zakona, jer su SDA Bakira Izetbegovića i ostale partije sa sedištem u Sarajevu poručile da neće podržati takvo rešenje.\nNjihov je argument da su strane sudije deo Dejtonskog mirovnog sporazuma, ili da mogu da idu samo ako BiH postane članica NATO.\nInače, član 6. Ustava BiH predviđa mogućnost da se strane sudije zamene domaćim.\n- Parlamentarna skupština može zakonom predvideti drugačiji način izbora troje sudija koje bira predsednik Evropskog suda za ljudska prava - piše u Ustavu.


pink.rs | KSS kandidovao Tomaševića za predsednika FIBA Evropa\nKošarkaški savez Srbije zvanično je danas kandidovao generalnog sekretara Dejana Tomaševića za predsednika FIBA Evropa, saopšteno je na sajtu KSS.\n- Kandidaturu za predsednika FIBA Evropa objavio sam u petak u Ljubljani na sastanku koji je organizovao Košarkaški savez Slovenije. Tom prilikom sam predstavio svoj program i planove i dobio podršku kolega koji dele moju jasnu viziju da evropsku košarku podignemo na još viši nivo - rekao je Tomašević.\nKako je naveo, planira da u najskorije vreme obavi razgovore sa predstavnicima svih 50 saveza, jer su dijalog i sinergija ono što je svima potrebno kako bismo sagledali realne mogućnosti za dalji razvoj i napredak košarke.\n- Veoma sam zahvalan predsedniku Predragu Daniloviću koji me je predložio za kandidata i ponosan na činjenicu da ljudi koji sa mnom tesno sarađuju, koji me poznaju i znaju koliki su moji potencijali, stoje iza mene u ovako značajnom trenutku moje karijere - poručio je Tomašević.\nNovi prvi čovek FIBA Evropa biće izabran na Skupštini 24. maja u Minhenu, a pored Tomaševića, kandidati za čelnu funkciju evropske košarke su aktuelni predsednik Turčin Turgaj Demirel, iza koga je već petogodišnji mandat, kao i Belgijanac Siril Kumans.


Mamarijum - Napadi besa / tantrumi Napadi besa / tantrumi - Mamarijum\nNapadi besa / tantrumi\nPrvo pitanje jeste validno, drugo u potpunosti nije. Odgovornost roditelja nije regulisanju ugođaja drugih ljudi u njihovom okruženju, a baš kao i uslučaju dojenja na javnim mestima, ista javnost mora da ima nivo tolerancije za ovakve događaje. Ukoliko pojedinci nemaju, pa, to je već njihov problem, ali nije problem roditelja niti deteta. Naravno, suludo bi bilo da pojedini roditelji koriste i zloupotrebljaju ovu toleranciju – jedno je sigurno – većina odraslih u momentu napada besa njihovog deteta samo želi da isti prođe.\nU procesu prevazilaženja ovakvog napada, prvo je potrebno da roditelj ostane pribran. Napad besa nije poželjan, ali isto tako nije smak sveta, čak i ako neko od sugrađana u blizini odluči da cokće i komentariše kako je u njihovo vreme isti problem par šamara uvek uspešno rešavalo (i pogledajmo svi, šta njima danas fali – siguran sam, nikom apsolutno ništa, posebno ne batina u detinjstvu). Sa dozom pribranosti (retko ko uspeva u potpunosti da bude zen Buda roditeljstva), roditelj može da pristupi jedinom paru alata vaspitanja – definisanju granica i njihovom pridržavanju.


Veća konkurentnost cementne industrije\nBeta\t 26. septembra 2016. 14:30\nPredsednik Privredne komore Srbije (PKS) Marko Čadež izjavio je danas da je cementnu industriju spasio i značajno povećao njenu konkurentnost Zakon o upravljanju otpadom, koji je omogućio korišćenje otpada kao sirovine za dalju preradu izvora energije.\nKako se navodi u saopštenju, on je prilikom posete cementari CRH Srbija u Popovcu kazao da se u narednom periodu očekuje donošenje pratećih propisa, kako bi se obezbedilo “dosledno sprovodjenje” zakonskih rešenja i sprečila različita tumačenja inspekcijskih organa.\n“Privredna komora Srbije o tome će razgovarati i sa nadležnim inspekcijama. Naš posao je da budemo efikasan servis privredi, kako bismo kompanijama omogućili da nesmetano rade ono što najbolje znaju – da proizvode, zapošljavaju ljude i stvaraju profit”, rekao je Čadež.\nPrema njegovim rečima, budući da je cementara zainteresovana i za korišćenje bakarne šljake iz borskog rudnika, o toj mogućnosti će se razgovarati sa nadležnim ministarstvima.\n“Zalihe bakarne šljake su velike, godinama se talože, a mogu da budu itekako dobro iskorišćene u preradi i doprinesu dodatnom smanjenju troškova proizvodnje”, rekao je Čadež i dodao da je za prvih šest meseci ove godine CRH povećao iskorišćenost svojih kapaciteta, što ukazuje na oporavak gradjevinske industrije.\nDirektor CRH Srbija Frederik Obe izrazio je nadu da će saradnja sa PKS biti još intenzivnija, jer Komora ima značajnu ulogu u javnom, privrednom i ekonomskom životu Srbije.


Newsletter - novembar 2016.\nCADCAM Data Newsletter - novembar 2016\nProjektovanje bez granica\nDa li su vam potrebna dodatna radna mesta opremljena softverom CATIA?\nDa li biste želeli da povećate produktivnost unapređenjem postojećih CATIA konfiguracija?\nUnapredite svoje CATIA okruženje uz neverovatne uštede!\nInovacije koje pokreću svet\nZamislite da implementacija rešenja za inovaciju proizvoda može da se uradi u svega par klikova mišem i da vam je alat za projektovanje dostupan 24 sata, sedam dana u nedelji, sa bilo koje lokacije.\nKoja je sledeća generacija softvera\nKompanija Dassault Systemes, čiji je CATIA proizvod, neprestano ulaže u istraživanje i razvoj softvera CATIA V5. Najnovija verzija CATIA V5-6 R2017, trebalo bi da bude lansirana u februaru 2017. godine i sadržaće 81 poboljšanje u 18 segmenata.\nDa li vam redosled projektovanja zadaje glavobolju?\nFunkcionalno modelovanje spada u revolucionarnu tehnologiju 3D modelovanja, koja omogućava nenadmašivu produktivnost i fleksibilnost. Pristup fleksibilne hijerarhije projektovanja, ubrzava vreme izrade i projektanta oslobađa ograničenja koje je nametao pristup gde se moralo voditi računa o hijerarhiji, odnosno redosledu projektovanja.\nBMW i3 CATIA Composer\nVodeći nemački proizvođač automobila, grupacija BMW, koristi Dassault Systemes CATIA aplikacije za kompozite u razvoju revolucionarnog laganog električnog modela automobila BMW i3, koji ne emituje štetne gasove.\nDobar softver do Kine se čuje!\nSlovenačka kompanija Pipistrel je vodeći svetski proizvođač malih aviona, specijalizovan za avione na električni pogon. Više od 25 godina iskustva i stvaranje intelektualne svojine u pogledu jedinstvenih i inovativnih rešenja, učinili su da Pipistrel stekne značajnu međunarodnu reputaciju.\nPripremili smo za vas onlajn predavanje\nRaspored komponenti na štampanoj ploči jedan je od ključnih koraka kod projektovanja štampane ploče. Saznajte više o planiranju rasporeda komponenti u besplatnom webinaru.\nB2B Superprodavac godine u redovima CADCAM Grupe\nOd svih nominovanih kandidata, zaposleni CADCAM Grupe Miran Petrović osvojio je nagradu za B2B Superprodavca 2016. u kategoriji mala preduzeća.\nCADCAM Grupa na 3DEXPERIENCE forumu\nOko 350 korisnika programskih rešenja CATIA, ENOVIA, SIMULIA i DELMIA iz Hrvatske i Slovenije, kao i CADCAM Grupa, učestvovali su na 3DEXPERIENCE forumu koji je održan 13. oktobra 2016. u Milanu.\nOdržan PADS World Tour\nCADCAM Grupa je počev od 10. oktobra u Zagrebu, zatim 11. oktobra u Ljubljani i 13. oktobra u Beogradu, ugostila predavače iz kompanije Mentor Graphics, vodeće svetske kompanije u oblasti automatizacije dizajna elektronike.


Član Gradskog veća Dragomir Petronijević je istakao da Grad Beograd poslednjih godina učestvuje u ovakvim programima i podržava slične akcije kako bi svi imali jednake šanse za uspeh.\n– Grad Beograd nastavlja da podržava osobe sa invaliditetom i mi smo tu da budemo podrška svima. Nastavićemo da se borimo kako bismo napravli grad bez barijera, te na taj način stvorili uslove da sve grupe, a pogotovo one ugrožene dođu do svog posla uz znanje i veštine – rekao je Petronijević i zahvalio „Link grupi” i drugim kompanijama koje daju svoj doprinos ovakvim programima.\nPredstavnik ITAcademy Vuk Ninić istakao je da u modernom svetu, a pogotovo u IT svetu, koji se stalno menja, veštine i praktična znanja su nešto što je vrlo značajno za uspešno poslovanje.\n– Uveren sam da ćete u narednom periodu sticati sva potrebna znanja i veštine na ovoj IT akademiji koja su vam neophodna za nizanje daljih uspeha. Svakako najvažnije je da po završetku školovanja možete pronaći posao koji želite, to jest da uspete usmeriti svoju karijeru u željenom pravcu, što upravo ova škola i omogućava – rekao je Ninić i čestitao svima na dobijenim stipendijama.\nPredstavnica Centra za razvoj karijere kompanije „Link grupa” Tanja Božić istakla je da Centar za razvoj karijere organizuje dva puta u toku meseca radionice i seminare na temu traženja posla.\n– Kompanija „Link grupa” je raspisala i internacionalni konkurs za stipendije osobama sa invaliditetom u vrednosti od 40.000 evra i to u Srbiji, Bosni i Hercegovini, Moladaviji i Rumuniji. Ovaj program se može pohađati onlajn, pomoću najsavremenije platforme za učenje na daljinu putem računara ili mobilne aplikacije bilo gde da se nalazite – rekla je Tanja Božić i dodala da je cilj promovisanje jednakosti osoba sa invaliditetom sa drugim članovima društva, jer svi imaju pravo na jednake šanse.\nTags: Beograd, ITAcademy i BusinessAcademy, Kompanija LINK group, Kompanija „Link grupa”, Stipendije kompanije LINK group, stipendije za osobe sa invaliditetom\nPrevious IZ BUDŽETA ZA ASISTENTE\nNext Osnažiti sigurne kuće da bolje zaštite žene žrtve nasilja


Vesti Архива - Страница 6 од 15 - Enterprise Europe Network\nBlock.IS je novi biznis akcelerator koji će pružiti finansijsku, poslovnu i tehničku podršku startapovima i malim ili srednjim preduzećima koji se bave primenom blokčejn tehnologije u okviru širokog lanca vrednosti u ključnim sektorima evropske privrede – poljoprivrede, logistike i finansija. Ukupna vrednost finansiranja će iznosi 2,8 miliona evra, kroz dva otvorena poziva. Sa ovom sumom […]\n23.05.2019Evropska mreža preduzetništva Srbija\nRazvojna agencija Srbije (RAS) kroz sprovođenje višegodišnjeg Programa podrške privrednim društvima za ulazak u lance dobavljača multinacionalnih kompanija (u daljem tekstu: Program) ima za cilj podršku privrednim društvima u proizvodnim delatnostima da kroz unapređenje svojih poslovnih performansi ispune uslove da postanu dobavljači multinacionalnih kompanija (u daljem tekstu: MNK). USLOVI ZA UČEŠĆE U PROGRAMU Podnosioci prijava […]\nRazvojna agencija Srbije (RAS) i Privredna komora Srbije u saradnji sa Švajcarskim programom za promociju izvoza (SIPPO), a uz podršku Evropske mreže preduzetništva (EEN), po prvi put organizuju nastup srpskih kompanija na sajmu „Interzum“ koji se održava u periodu od 21. do 24. maja u Kelnu, Nemačka. Na specijalizovanom sajmu „Interzum“ predstaviće se šest domaćih […]\n20.05.2019Evropska mreža preduzetništva Srbija\nEvropska mreža preduzetništva Srbije u saradnji sa Evropskom mrežom preduzetništva Nemačke, u okviru sajma Interzum 2019, organizuje poslovno umrežavanje za kompanije iz zemalja jugoistočne Evrope i nemačkih kompanija iz oblasti Severne Rajne-Vestfalije. Događaj će se održati 22. maja od 15 do 17 časova u Kongresnom centru Sever na Kelnskom sajmu (North Congress Center). Predviđeno je […]\nOdržani b2b susreti u okviru RENEXPO sajma\nEvropska mreža preduzetništva u Srbiji – Privredna komora Srbije u saradnji sa kompanijom REECO doo, je u okviru Šestog međunarodnog sajma i konferencije Renewable Energy, Energy Efficiency, Water and Waste Management () održanog 25. aprila 2019. godine, u Belexpocentru, organizovala b2b sastanke za predstavnike domaćih i stranih kompanija, investitore, distributere i konsultante. Više od 30 kompanija iz 14 zemalja je u cilju razmene iskustava i pronalaženja novih poslovnih partnera u regionu održalo preko 50 b2b […]\nB2B sastanci u okviru SEE Automotive Conference – Connect & Supply 2019 u maju\nAutomobilski klaster Srbije organizuje po peti put SEE Automotive konferenciju, koja će se održati od 21. do 22. maja 2019. godine, u Crown Plaza hotelu, u Beogradu. Ovogodišnja konferencija nosi naziv SEE Automotive Conference – Connect & Supply 2019 i okupiće preko 250 učesnika iz više od 160 kompanija jugoistočne Evrope, i kao i više od 15 […]\n25.04.2019Evropska mreža preduzetništva Srbija\nNa 22. međunarodnom sajmu privrede u Mostaru, deset kompanija iz Srbije, iz sektora industrije, poljoprivrede i usluga, predstaviće svoj proizvodni asortiman. Nastup srpskih privrednika na Mostarskom sajmu, već tradicionalno, organizuju Razvojna agencija Srbije (RAS) i Privredna komora Srbije (PКS) sa ciljem jačanja izvoznih kapaciteta domaćih kompanija. U okviru Nacionalnog štanda Srbije predstaviće se: ALEVA, Novi Кneževac, […]\n09.04.2019Evropska mreža preduzetništva Srbija\nPoseta ruskih kolega iz Evropske mreže preduzetništva\nPrivredna komora Srbije u saradnji sa Razvojnom agencijom Srbije, u periodu od 27. do 29. marta, organizuje posetu ruskih kolega iz Evropske mreže preduzetništva, a u cilju razmene znanja i iskustva u organizaciji različitih aktivnosti koje se u okviru mreže sprovode, kao i podizanja konkurentnosti malih i srednjih preduzeća. Na sastanku koji je održan u […]\nAktivnosti Inovacionog centra Mašinskog fakulteta u okviru EEN mreže\nInovacioni centar Mašinskog fakulteta u Beogradu organizuje dvodnevnu posetu, 4 -5. aprila 2019. Klasteru zdravstva Portugala u Bragi i učestvuje na B2B sastancima u vezi za primenom novih tehnologija i inovacija u zdravstvu. Učesnici posete imaće mogućnost i da predstave svoju ponudu poslovne saradnje na sastansku Sektorske grupe za mikro i nanotehnologije Evropske mreže preduzetništva […]\n25.03.2019Evropska mreža preduzetništva Srbija\nRazvojna agencija Srbije u saradnji sa Ministarstvom privrede i u 2019. godini sprovodi Program podrške malim preduzećima za nabavke opreme. Opšti cilj Programa jeste jačanje konkurentnosti privrednih subjekata, unapređenje njihovog poslovanja i internacionalizacija kao i kreiranje novih radnih mesta kroz investicije u opremu. Program je namenjen mikro i malim preduzećima. Ukupno raspoloživa sredstva za realizaciju […]


Neverovatni Saab 900 sa petolitarskom V8 jedinicom i superpunjenjem - AutoExclusive - Auto vesti, Novi, Luksuzni, Polovni automobili...\nSaab 900 sam po sebi predstavlja jedno od savršenstava autoindustrije, ali je vlasnik ovog posebnog primerka želeo rasnog trkača na pravcu, dodajući njegovom petolitarskom V8 motoru superpunjenje i Edelbrock Performer usisnike vazduha.\nOva jedinica opremljena je MSD distributerom, Accel elektronskim paljenjem, modifikovanim aluminijumskim hladnjakom i petostepenom transmisijom koja svu snagu šalje na zadnje točkove. Predivni Saab takođe poseduje i usavršeno prednje vešanje, zadnji devetoinčni diferencijal kompanije Ford i multi link zadnje vešanje radi efektivnog transfera snage na asfalt.\nEksterijer ovog Saab modela takođe je izmenjen i sada poseduje dvotonski kombinaciju u ljubičastoj i srebrnoj boji. Karoserija poseduje unikatne Weld Racing točkove, Hella maglenke, usisnik vazduha na haubi i 5.0 oznake u Cobra stilu.\nModifikacije se nastavljaju u putničkoj kabini i uključuju brojne ljubičaste i žute segmente. U enterijeru moguće je videti dva trkačka sedišta, trkačke pojaseve, rol bar, tablu sa prekidačima i šalthebl podignut na gornji deo kontrolne table, prebačene iz Foxbody Ford Mustang modela i opremljene digitalnim instrument satovima. Ostale ključne karakteristike uključuju električne podizače stakala, centralno zaključavanje, servo i tilt upravljačke kolumne, stereo sistem, radio i šiber.


Prizemljeni: I u Srbiji zabrana letova za „Boing 737-8“ i „Boing 737-9“ - 13.03.2019, Sputnik Srbija\nPrizemljeni: I u Srbiji zabrana letova za „Boing 737-8“ i „Boing 737-9“\nDirektorat civilnog vazduhoplovstva saopštio je da je doneo obaveštenje zabrane korišćenje aviona tipa „Boing“ model 737-8 MAX i 737-9 MAKS. 13.03.2019, Sputnik Srbija\n08:02 13.03.2019 (Osveženo: 10:01 13.03.2019)\nDirektorat civilnog vazduhoplovstva saopštio je da je doneo obaveštenje zabrane korišćenje aviona tipa „Boing“ model 737-8 MAX i 737-9 MAKS.\nZabranjuje za poletanje na aerodrome u Srbiji i sletanje na njih, kao i za preleti u vazdušnom prostoru Srbije.\nZabrana je usledila jer je Srbija, kao i druge evropske zemlje, postupila u skladu sa bezbednosnom direktivom Evropske agencije za bezbednost vazdušnog saobraćaja — EASA, posle pada „Boingovog“ aviona modela „Boing 737-8“ u Etiopiji, kada je poginulo 157 putnika i članova posade.\nU registru vazduhoplova u Srbiji nije upisan model 737-8 MAKS i 737-9 MAKS „Boingovog“ aviona, naveo je Direktorat civlnog vazduhoplovstva Srbije.\nDa podsetimo, Evropska agencija za bezbednost vazdušnog saobraćaja (EASA) izdala je direktivu da se prizemlje svi modeli aviona „Boing 737-8 MAKS“ i „Boing 737-9 MAKS“ .\nOva odluka je posledica dve nedavne smrtonosne nesreće. Zabrana letova tih modela odnosi se na ceo vazdušni prostor Evropske unije. U Etiopiji se u nedelju srušio „Boing 737-8 MAKS“ kompanije „Etiopijan erlajns“, ubrzo po poletanju iz Adis Abebe za Najrobi. Poginulo je svih 157 putnika i članova posade.\nPet meseci ranije, takođe nekoliko minuta posle poletanja, u padu istog modela aviona indonežanske kompanije „Lajon er“ poginulo je 189 ljudi. EASA je u hitnoj direktivi navela da se u početnoj fazi najnovije istrage ne može isključiti mogućnost da su „slični uzroci možda doprineli“ padu oba aviona. Agencija je dodala da kompanije mogu da izvedu jedan nekomercijalni let tih modela kako bi vratile letelice na lokaciju gde one mogu da budu proverene.\nPre objavljivanja direktive EASA, brojne kompanije prizemljile su svoje flote „Boing 737-8 MAKS“, a neke zemlje, među kojima su Velika Britanija, Nemačka i Francuska, zatvorile su svoj vazdušni prostor za taj model.


Vlada FBiH: Planirano spajanje određenih ministarstva i uvođenje novih - Bug.ba - Info portal Bugojno\nVlada FBiH: Planirano spajanje određenih ministarstva i uvođenje novih\nRedakcija 29/04/2019 Nema komentara\n“Umjesto postojećeg Ministarstva energije, rudarstva i industrije FBiH bilo bi samo Ministarstvo energije i rudarstva FBiH, a Ministarstvo razvoja, poduzetništva i obrta FBiH postalo bi Ministarstvo industrije, razvoja, poduzetništva, obrta i trgovine FBiH“, rekao nam je Ramić.\n“Postojećem Ministarstvu poljoprivrede, vodoprivrede i šumarstva FBiH dodao bi se ruralni razvoj, pa bi to bilo Ministarstvo ruralnog razvoja, poljoprivrede, vodoprivrede i šumarstva FBiH. Ostala ministarstva bi ostala s istim nazivima”, kazao je Ramić.\n“Radi se o tome da mi trebamo regulisati lokalnu upravu i racionalnije organizovati uprave. Također, potrebno je s federalnog nivoa pružiti podršku mladima i pronatalitetnoj politici. Ostalo su racionalnije organizacije ministarstava jer su neka previše glomazna i opterećena nadležnostima dok su pojedina samo ljustura”, kazao nam je Ramić.\nDeichmann: Otvoren konkurs za prodavača/prodavačicu u Bugojnu\nJavni poziv za podršku projektima iz oblasti obrazovanja i nauke u FBiH


Snažan rast broja radnih mjesta u CG: Pozitivna privredna kretanja ili zapošljavanje privremenog karaktera - Vijesti.me\nRAZLIČITA MIŠLJENJA ZZZCG I GP URA\nSnažan rast broja radnih mjesta u CG: Pozitivna privredna kretanja ili zapošljavanje privremenog karaktera\nPored Albanije, Crna Gora bilježi najsnažniji rast broja radnih mjesta u regionu od 3,3 odsto Edit\n1174 pregleda 9 komentar(a)\nTijana Pravilović 21. april 2019, 20:19 ažurirano 17. maj 2019, 14:03\nIzvještaj Svjetske banke pokazao je da Crna Gora, pored Albanije, bilježi najsnažniji rast broja radnih mjesta u regionu od 3,3 odsto.\nOvaj podatak u Zavodu za zapošljavanju vide kao rezultat pozitivnih privrednih kretanja u državi koja su rezultirala rastom novih radnih mjesta.\nS druge strane, u Građanskom pokretu URA tvre da je riječ o zapošljavanju koje je privremenog karaktera, odnosno da se uglavnom radi o sezonskim poslovima.\nU međuvremenu, kažu iz URE, hiljade visokoškolaca i dalje je na evidenciji nezaposlenih lica.\nPored Albanije, Crna Gora bilježi najsnažniji rast broja radnih mjesta u regionu od 3,3 odsto.\nIpak, skoro 43 odsto mladih dugoročno je nezaposleno.\nOko 17 procenata nezaposlenih mladih osoba u Crnoj Gori (od 15 do 24 godine) ne pohađaju ni obuku ni obrazovanje.\nOvo su samo neki od nalaza iz izvještaja Svjetske banke za Crnu Goru.\nIz Zavoda za zapošljavanje ocjenjuju da je Izvještaj pokazao da su se pozitivna privredna kretanja u državi odrazila i na povećanje broja novih radnih mjesta, koja, tvrde iz Zavoda, i dalje rastu.\n"U ovom času je oglašeno oko 9 hiljada slobodnih radnih mjesta, što je za 5, 5 odsto više u odnosu na uporedni period prethodne godine. Dominantno slobodona radna mjesta su iz oblasti ugostiteljstva i turizma i iz djelatnosti trgovine i djelatnosti pomoćnih uslužnih zanimanja", istakao je Goran Bubanja, pomoćnik direktora ZZZCG.\nS druge strane, u Građanskom pokretu URA kažu da upravo ove vrste poslova, koje su privremenog sezonskog karaktera, zamagljuju sliku stvarnog stanja nezaposlenosti.\n"Do ljetnje sezone je ta stopa nezaposlensoti veća da bi po završetku turističke sezone, poslije početnog smanjivanja tokom sezone, ona kasnije opet rasla. Ta nova radna mjesta koja otvaramo su niskoplatežna i niskokvalitetna radna mjesta dok mladi ljudi odlaze iz Crne Gore što je u ovom trenutku neprihvaltjivo", kazao je Miloš Konatar iz GP URA.\nPrema podacima Zavoda za zapošljavanje, u Crnoj Gori je oko 38 hiljada nezaposlenih.\nKoliko je stanje na tržištu rada alarmantno, Konatar ilustruje sljedećim podatkom.\n"Imamo pet hiljada visokoškolaca na ZZZ. Od tih pet hiljada, četiri i po hiljade visokoškolaca je starosti do 30 godina. Dakle, to je ono što zabrinjava, struktura nezaposlenosti", rekao je Konatar.\nI iz Zavoda priznaju da postoji neusklađenost ponude i tražnje na tržištu rada u Crnoj Gori - nekih visokoškolaca je previše, a neke srednje stručne spreme nisu više atraktivne na tržištu rada.\n"S aspekta visokoobrazovanja tu su najzastupljeniji pravnici, ekonomisti, ali za njih imamo i najveću potražnju. Što se tiče vss, na našoj evidenciji najviše imamo maturanata gimnazije, daktilografa koji je očigledan primjer zanimanja koja su nova. Tehnološka rješenja dovela da više nemamo tražnju za daktilografima, u veoma malom obimu, zatim ekonomski tehničari", rekao je Bubanja.\nIz Zavoda kažu, u cilju usklađivanja upisne politike, rade analize tržišta rada koje dostavljaju svim relevantnim institucijama.


Canon lansira novog "univerzalca" za A4 štampu u kancelarijskim okruženjima Canon lansira novog “univerzalca” za A4 štampu u kancelarijskim okruženjima – Personal magazin\nCanon iR C1021i omogućava radnim grupama u korporacijama i malim i srednjim preduzećima kvalitetno i ekonomično štampanje formata A4 u boji\nKompanija Canon Europe, svetski lider u rešenjima za digitalizaciju i štampanje slika, lansirala je „Canon iR C1021i”, novi A4 kolor višefunkcionalni uređaj za radne grupe u korporacijama, malim i srednjim preduzećima.\nCanon iR C1021i omogućava korisnicima da štampaju, kopiraju, skeniraju i distribuiraju crno-bele i kolor dokumente; radi se o snažnom i kompaktnom uređaju koji obezbeđuje visok kvalitet finalnog rezultata rada sa dokumentima, u raznovrsnim okruženjima radnih grupa.\nNovi model daje jasan tekst i superiorne boje, sa kvalitetom odštampanog otiska od 2.400, ekvivalentnom rezoluciji od 600 tačaka po inču (dpi). Novo rešenje podstiče povećanje produktivnosti i uštedu vremena u kancelarijama zahvaljujući brzini štampe od 21 strane u minuti, u oba režima, crno-belom i kolor, kao i vremenom čekanja na prvi otisak od samo 12,5 sekundi. Čvrst i otporan segment uređaja za dodavanje dokumenata (document feeder) i fioka za papir kapaciteta 850 listova, omogućavaju komfornu štampu. Veliki 3,5-inčni kolor ekran sa točkićem za pomeranje ekrana (skrolovanje), pruža korisniku efikasnu i jednostavnu kontrolu.\nUređaj pored toga omogućava i efikasnu kontrolu troškova štampe zahvaljujući inovativnim opcijama poput automatskog prepoznavanja kolor dokumenata, „Auto Colour Sensing” tehnologije, koja otkriva stranice u boji u dokumentu. To korisnicima omogućava da izbegnu veće troškove kolor-štampe tako što standardno štampaju crno-belo, a u boji će štampati samo kolor-stranice dokumenta.\nCanon iR C1021i nudi i moćne opcije za deljenje dokumenata, koje su projektovane da unaprede saradnju u kancelarijama. Canon „iSend” opcija je u novom rešenju standard koji dozvoljava korisnicima da brzo i jednostavno međusobno dele informacije, bilo direktnim slanjem sa uređaja na email ili fax, bilo snimanjem na USB stik, računar, postavljanjem na Internet ili fajl server.\nNovi uređaj se jednostavno konfiguriše, uparuje sa „uniFLOW Output Manager” softverskim rešenjem sa opcijama za napredno upravljanje dokumentima poput „bezbedne štampe” (Secure Printing) uz autentifikaciju korisnika prilikom štampanja, i kontrole troškova uz pomoć „Print Accounting” opcije koja omogućava kompanijama da prate korišćenje uređaja i cenu njegove eksploatacije po svim aktivnostima.\nPol Ronti (Paul Rowntree), marketing menadžer kompanije Canon Europe za Evropu, tim povodom je izjavio: „U uslovima ekonomske neizvesnosti, kompanijama je potrebna stroga kontrola troškova štampe. Canon iR C1021i je projektovan omogući A4 štampanje na poslu po veoma konkurentnoj ceni.”\n„Kada je uključen, štampač je spreman za korišćenje nakon samo 60 sekundi, a u režimu štedljivog rada, „stend-baj” režimu, troši samo 1.2 vati (W) energije – po čemu je napredniji od ostalih štampača na tržištu u ovom segmentu. iR C1021i nudi i izbor opcija koje ne samo da utiču na povećanje profita kompanije, već su istovremeno i neškodljive po životnu sredinu”, zaključio je Rontri.\niR C1021i će širom Evrope biti dostupan tokom oktobra 2008.\nCanon lansira novog “univerzalca” za A4 štampu u kancelarijskim okruženjima was last modified: October 3rd, 2008 by Redakcija\nTelekom Srbija zajedno sa partnerima obeležio 10 godina poslovanja mt:s


Drama „Štrajkovi“: Zaplet, obrt… – Nezavisni Policijski Sindikat Srbije\nDrama „Štrajkovi“: Zaplet, obrt…\nHome/Sindikalne akcije/Drama „Štrajkovi“: Zaplet, obrt…\nBeograd, 7 februar 2011. — Nejasno koliko sindikata prosvete nastavlja štrajk – najmanje 2. U Nezavisnom sindikatu policije očekuju pregovore s premijerom, a moguć štrajk i u zdravstvu.\nUčionice prazne, poluprazne, polupune, pune? (Tanjug)\nKako sada (nedelja noć) stvari stoje, dva sindikata prosvete sigurno i dalje štrajkuju, jedan ne, a oko četvrtog situacija još nije jasna.\nNaime, iz Sindikata radnika u prosveti Srbije u nedelju uveče saopštene su kontradiktorne informacije o normalizaciji nastave u školama.\nOva organizacija prvo je u petak prihvatila dogovor sa Vladom Srbije o prekidu štrajka, u nedelju je medijima najpre saopšteno da se štrajk nastavlja, a potom, uz potpis drugog zvaničnika – da je za normalizaciju nastave.\nPodsetimo, u nedelju, sindikat prosvetnih radnika "Nezavisnost" i Unija sindikata prosvetnih doneli su odluke da ostanu pri svojim zahtevima i ne prekinu štrajk.\nPredstavnici tih sindikata rekli su za B92 da su njihovi zahtevi nepromenjeni, a da ih neće ni menjati, o čemu možete čitati u posebnoj vesti.\nPrethodno, Sindikat radnika u prosveti u petak je, na sastanku sa predstavnicima Vlade Srbije, prihvatio Protokol o poboljšanju materijalnog položaja prosvetara i prekidu štrajka. Konfuzija u prosveti, policija čeka\nKontradiktorne informacije iz SRPS\nŠta će uraditi Sindikat radnika u prosveti Srbije nejasno je.\nNaime, u saopštenju koje je potpisao predsednik tog sindikata Slobodan Brajković, članstvo se poziva da u ponedeljak nastavi štrajk uz skraćenje časova na 30 minuta.\n"Pozivamo članstvo da od ponedeljka nastave štrajk od 30 minuta, a o donošenju odluke o poništenju Protokola odlučiće Republički odbor SRPS u najkraćem vremenskom periodu", kaže se u saopštenju.\nBrajković je naveo da je ta odluka doneta "na osnovu današnjih konsultacija sa predsednicima sindikalnih organizacija škola i članovima sindikata škola koje su nezadovoljne potpisanim Protokolom sa teritorije grada Beograda i drugih članica koje pripadaju ovom Sindikatu".\nHadži Zdravko Kovač (Tanjug, arhiva)\nMeđutim, u drugom saopštenju istog sindikata, koje je potpisao generalni sekretar SRPS Hadži Zdravko M. Kovač, a koje prenosi agencija Tanjug, navedeno je da je na sednici Republičkog odbora SRPS u nedelju jednoglasno doneta odluka o normalizaciji nastave i prekidu štrajka u ponedeljak.\nKostatovano je da je štrajk bio uspešan i da su se stekli uslovi da se prekine i krene sa redovnom nastavom, "tim pre što je zaključen Protokol" i "pružene garancije da prema štrajkačima neće biti sankcija, niti umanjenja zarade, za sve one koji u ponedeljak otpočnu sa svojim radnim dužnostim", navodi se u saopštenju.\n"Svim kolegama koji su učestvovali u štrajku i onima koji su nas podržali, zahvaljujemo na podršci, jer je sigurno da bez njih ne bi došli do kompromisnog rešenja koje nas ne zadovoljava, ali koje je u ovom trenutku bio jedini mogući izlaz", navodi se u saopštenju generalnog sekretara SRPS.\nNezadovoljstvo policije i lekara\nIstovremeno, Nezavisni sindikat policije i dalje je u štrajku koji traje od četvrtka, a iz te organizacije za ponedeljak najavljuju pregovore sa premijerom Srbije Mirkom Cvetkovićem.\nŠtrajk Nezavisnog sindikata policije (Beta, arhiva)\nNa sastanku sa predsednikom Vlade trebalo bi da se razgovara o povećanju plata, što je osnovni zahtev štrajkača, rekao je predstavnik Nezavisnog sindikata policije Velimir Barbulov.\nIZVOR VESTI B 92


Izvor: SrbijaDanas.com, 02.Avg.2021, 10:45\nSjajan finiš srpskog reprezentativca.\nSrpski reprezentativac u streljaštvu Milenko Sebić u disciplini malokalibarska puška trostav zauzeo je treće mesto i osvojio bronzanu medalju na Olimpijskim igrama u Tokiju. Kako je takmičenje odmicalo bio je sve bolji, da bi u stojećem stavu bio najprecizniji što mu je obezbedilo mesto na pobedničkom postolju. Prvo mesto zauzeo je Kinez Čanghong Žang, dok je srebrna medalja pripala Rusu Sergeju Kamenskom. >> Pročitaj celu vest na sajtu SrbijaDanas.com <<\nPočeo je srpski reprezentativac odlično finalni meč. U klečećem stavu, posle prve deve serije bio na drugoj poziciji, ali je je posle treće pao na deobu petog mesta sa 151,3 pogođena kruga. U vođstvu su bili Kinez Čanghong Žang (155,6) i Belorus Jurij Ščerbacevič (155,5).\nSildno je Sebić pucao i u ležećem stavu, ali su i konkurenti bili na visokom nivou, tako da je pre odlučujućeg stojećeg stava bio na šestom mestu (308,9). Kinez Žang (312,6) je povećao vođstvo ispred Rusa Sergeja Kamenskog (311,8) i Belorusa Ščerbaceviča (311,5).\nPosle dve odlične serije u stojećem stavu Sebić je bio četvrti i sa te pozicije čekao rasplet i raspucavanje za konačni poredak. Kad je bilo najvažnije, srpski strelac je bio na najvišem niovu i sasvim sazluženo došao do bronzane medalje i najvećeg uspeha u karijeri.


Oštra Luka - Predstavljena turistička mapa koja objedinjuje cjelokupnu turističku ponudu BiH\nPredstavljena turistička mapa koja objedinjuje cjelokupnu turističku ponudu BiH\nPredstavlja je interaktivna mapa Bosne i Hercegovine koja objedinjuje cjelokupnu turističku ponudu, zajedno sa svim prirodnim i kulturno - historijskim bogatstvima.\nMapa "putovaoBiH" je kreirana u svrhu promocije naše domovine.\nKarakter mape je informativno - edukativni, prilagođen za sve generacije, sa primarnim ciljem oporavka bosanskohercegovačkog turizma od novonastale situacije uzrokovane koronavirusom.\nPostoji mnogo ideja koje će vrlo brzo da pronađu svoje mjesto na mapi, a glavni cilj je i konstantno razvijati najdetaljniju mapu Bosne i Hercegovine na kojoj će se pronaći svi lokaliteti od značaja u Bosni i Hercegovini. Bitno je istaći da je ovo volonterski projekat iza kojeg ne stoji nikakva finansijska podrška i da je kompletna ideja kreirana i finansirana od strane kreatora, ujedno i osnivača Inovacionog centra "Creatim" u čijem vlasništvu se nalazi ovaj projekat.\nNalazite se ovdje: NaslovnicaŽivotZanimljivostiPredstavljena turistička mapa koja objedinjuje cjelokupnu turističku ponudu BiH


Ane Sević: Pjevačica postaje mama po treći put - BIGportal.ba\n19 Septembra, 2021 19 Septembra, 2021 027\nAna Sević i njen suprug Danijel Nedeljković postaće bogatiji za još jednog člana. Samo sedam meseci nakon rođenja ćerke Sene, stigla je vest o novoj trudnoći, pa će poznati par kroz nekoliko meseci dobiti drugo zajedničko dete, prenosi “Telegraf Jetset”.\n– Ana ulazi u treći mesec trudnoće, a srećne vesti saznali su tokom boravka na moru. Oboje su bili presrećni, a novosti su podelili samo sa najbližim članovima porodice. Termin za porođaj joj je krajem marta. Još uvek ne znaju koji je pol deteta, budući da ona tek treba da uradi prenatalni test – govori izvor blizak paru i dodaje:\n– Loreni su saopštili da će uskoro dobiti još jednu sestru ili brata i ona je srećna. Za sada je izrazila želju da dobije još jednu sestru budući da se sa Senom jako lepo slaže i da je čuva kada nije u školi – završava priču izvor ovog portala.\nPodsetimo, ovo će biti treće dete poznate pevačice, jer iz braka sa bivšim suprugom Darkom Lazićem već ima ćerku Lorenu.


On je pojasnio da su karantini prvobitno bili predviđeni za one koji krše odluke o izolaciji, ali da je funkcija karantina u jedinicama lokalne samouprave sada proširena odlukama Republičkog štaba koje grad Prijedor u cjelosti poštuje.\nPrema njegovim riječima, u planinarskom domu na Mrakovici smješteno je jedno lice koje je kršilo odluku o izolaciji i taj karantin raspolaže sa oko 30 kreveta i juče je bio dostupniji za transport te je zato on izabran za prvu lokaciju, dok je naredni karantin, planinarski dom Kotlovača, bio slabije pristupačan zbog snijega visine oko 40 centimetara.\n"Najprije popunjavamo Mrakovicu, pa potom ćemo Kotlovaču, jer se očekuje dalji priliv sa granica", rekao je Đaković novinarima u Prijedoru nakon sjednice Štaba za vanredne situacije.\n"Procjena je da je narednih deset do 15 dana najkritičniji period i ja molim građane, uključujući i one kojima je istekla mjera zdravstvenog nadzora, da i dalje ostanu disciplinovani jer samo disciplina uz sve dosadašnje mjere doveli su do toga da nemamo novozaraženih", poručio je Đaković.\nĐaković je za danas najavio sastanak sa privrednicima radi eventualnog angažmana u hitnim nabavkama koje prevazilaze kapacitete gradskih i republičkih okvira.\n"Najhitnija je potreba bolnice i soba za izolaciju bolesnih jer za tendere nemamo vremena, a moramo biti spremni za blisku budućnost", dodao je Đaković.\nU Prijedoru je i dalje samo jedno lice pozitivno, 964 u izolaciji, a 26 izašlo iz zdravstvenog nadzora.


NSinfo: Ekskurzije isključivo prema pravilnicima\nEkskurzije isključivo prema pravilnicima\nNastavnicima niko ne može zabraniti organizovanje đačkih\nletovanja i zimovanja, ali isključivo prema pravilnicima koji važe za ekskurzije, izjavio je za Politiku ministar prosvete Mladen Šarčević.\nOko letovanja koje je organizovala profesorka istorije u Devetoj gimnaziji "Mihailo Petrović Alas", iz koje je 105 od pomenutih 150 učenika, digla se prašina krajem prošle nedelje, kada su deca stigla u poznato letovalište Ljoret del Mar. Oni međutim nisu mogli da se smeste u hotel jer agencija B2P nije uplatila novac za smeštaj.\n"Što se mene tiče, tu ekskurziju organizovala je građanka koja je sasvim slučajno i profesor istorije. Zbog te činjenice pokrenućemo njenu odgovornost. Ne znam da li je ona i ranije to radila, ali saznaću jer čekam izveštaj iz škole. Ne mogu da krivim direktora ako je to ona sve organizovala na nekoj 'kućnoj žurci'. Ako se dokaže da joj je dao saglasnost i on će debelo odgovarati", rekao je Šarčević.\n"Nije mi jasno kako jedna nastavnica može sama da vodi 105 đaka iz Devete gimnazije i ko joj pomaže da brine o njima. I da je sve bilo u redu, njihova bezbednost je dovedena u pitanje", rekao je Šarčević.\n... ap vojvodina, Novi Sad, putovanja, srbija


Putovanje u 2019. godini: destinacije koje već sad postaju popularne - Ženski magazin - Horoskop, ljubav, fitness i zdravlje\nPutovanje u 2019. godini: destinacije koje već sad postaju popularne\nPronalaženje pravog mesta na koje ćete otputovati nikada nije bio lak zadatak, čak i kada ste “sezonski” putnik...\nIpak, neke destinacije sa dolaskom svake godine, pa i sezone postaju sve popularnije i posećenije od strane turista koji žele da se odmore ili da istraže sve prednosti istih. Jedno vreme je Hrvatska bila popularna, a onda zatim i Kuba. Iako sezona još uvek nije gotova (mada, uvek je dobro vreme za putovanje), već je počelo da se priča o popularnim destinacijama za sledeću godinu, jer su mnogi počeli da štede i bukiraju za svoje sledeće veliko putovanje.\nDa li vi imate ideju gde ćete da putujete ili vam je još uvek rano da razmišljate o tome? Mi vam savetujemo da pogledate sledećih nekoliko destinacija – možda baš među njima pronađete vaše savršeno novo mesto za odmor.\nmesta koja postaju popularna\nPROČITAJTE SLEDEĆI TEKST: 5 najboljih mesta za putovanja u septembru


Članovi „Javorine“ pripremaju se za osvajanje Mon Blana | Palelive.com\nPočetna Novosti Grad Istočno Sarajevo Članovi „Javorine“ pripremaju se za osvajanje Mon Blana\nČlanovi „Javorine“ pripremaju se za osvajanje Mon Blana\nČlanovi Planinarskog društva „Javorina“ sa Pala, predvođeni osvajačem tri kontinentalna vrha Vukom Sokovićem, pripremaju se da osvoje jedan od najviših vrhova Evrope – Mon Blan, gdje će postaviti zastavu grada Istočno Sarajevo.\nGradonačelnik Istočnog Sarajeva Nenad Vuković razgovarao je u ponedjeljak sa članovima ovog planinarskog društva Simom Terzićem i sedamnaestogodišnjim Stefanom Bajagićem o podršci Grada planinarskoj ekspediciji.\n„Biće nam drago da, u skladu sa svojim mogućnostima, podržimo ovaj hrabri poduhvat naših sugrađana, posebno zbog činjenice da će oni na najviši vrh zapadne Evrope postaviti zastavu našeg grada“, rekao je Vuković, saopšteno je iz Gradske uprave.\nPlaninari „Javorine“ intenzivno se pripremaju za ovaj podvig, ističući da do polaska moraju da budu u savršenoj formi i spremni za sve nepredviđene situacije.\nEkspedicija koja će imati šest ili sedam članova iz svih opština u sastavu grada Istočno Sarajevo, na put bi trebalo da krene krajem juna.\nPlaninari iz Istočnog Sarajeva, na putu ka Mon Blanu, planiraju i uspon na najviši vrh Italije – Grand Paradizo.\nPrethodni članakSutra obilježavanje Prvog srpskog ustanka i Dana boraca\nNaredni članakParađina osudio Mektićevu izjavu o Srebrenici


Stefanović: Biće rasvetljeno rušenje objekata u Savamali | Republika Srpska\nNaslovna Srbija Stefanović: Biće rasvetljeno rušenje objekata u Savamali\nMinistar unutrašnjih poslova Srbije Nebojša Stefanović izjavio je danas da će biti rasvetljeno rušenje bespravnih objekta u centralnoj beogradskoj četvrti Savamala, a biće ispitani i navodi ombudsmana Saše Jankovića da policija u tom slučaju nije reagovala.“Policija radi na rasvetljavanju ovog slučaja i mi ćemo ga rešiti“, kazao je Stefanović za RTS.\nMinistar je najavio da će biti ispitani navodi zaštitnika građana da policija nije reagovala na prijave građana u noći kada su porušeni objekti u Savamali.“Sve ćemo ispitati…\nPokazaćemo šta se ovde sve dešavalo i državni organi će raditi svoj posao“, kazao je Stefnović.\nMinistar se osvrnuo i na navode da su se u srušenim objektima u Svamali odvijale i neke kriminalne radnje u sprezi s tajkunima, i u tom kontekstu pomenuo „izvesnog Markovića“ koji je bio povezan s Demokratskom strankom, a, kako je naveo, „mislio je da će se zaštititi“ prelaskom u Srpsku naprednu stranku.\nMUP NEĆE DOZVOLITI DA EKSTREMISTI ODU NA MITING U RS Ministar unutrašnjih poslova Nebojša Stefanović izjavio je da Ministarstva unutrašnjih poslova Srbije i Republike Srpske dobro sarađuju i da policija neće dozvoliti da ekstremisti iz Srbije u subotu učestvuju na protestima u Banjaluci.\nStefanović je rekao da je premijer Aleksandar Vučić dobio informacije od bezbednosnih službi da će ekstemisti ići na proteste u RS, ali je istakao da policija to neće dozvoliti.\nNa pitanje kako će to učiniti, Stefanović je rekao da će sve biti u skladu sa zakonom i da ni u jednom trenutku neće doći do ugrožavanja bezbednosti.“Ministarstva sarađuju, razmenjujemo informacije o svemu, terorizmu, stabilizaciji RS, međutim naravno da premijer ima više informacija, jer do njega dolaze informacije bezbednosne službe i pokazalo se da postoje interesi i faktori koji bi mogli da iskoriste nestabilnost u RS koja će da naškodi interesima zemalja“, rekao je Stefanović.\nOvo je ključna poruka koja treba u velikoj meri da doprinese da ne bude neželjenih scenarija, dodaje Stefanović.“Veliki je pritisak da se tako nešto održi, mnogima ne odgovara ni stabilna Srbija ni RS“, ocenio je Stefanović.\nOn je dodao da mnogima ne odgovara da Srbija u ekonomskom razvoju prestiže zemlje u regionu.“Svi treba da pozovu ljude na smirenje, ekonomska stabilnost je važna.\nBilo je ovakvih slučajeva do sada, u Rumuniji, kada je rast bio 3,8 odsto premijer je bio smenjen, a smenjen je zbog požara u diskoteci.\nImali smo sličan scenario sa poplavama, 3.000 leševa, pa se ispostavilo da je to bilo laž“, naveo je Stefanović i zaključio da se ta nestabilnost „regeneriše kad zemlja ima dobar rast“, rekao je Stefanović.


Posao koji će ruskom naftašu doneti 500 miliona dolara godišnje, a Srbija je deo toga - Biznis Telegraf.rs\n08/01/20 | 14:06 ≫ 15:00\nPosao koji će ruskom naftašu doneti 500 miliona dolara godišnje, a Srbija je deo toga\nTurski tok će činiti trećinu ukupne Gaspromove dobiti\nGasovodovod Turski tok, koji se upravo zvanično otvoren, donosiće Gaspromu oko 500 miliona dolara prihoda godišnje, izjavio je zamenik šefa ruskog Nacionalnog fonda za energetsku bezbednost Aleksej Grivač za RIA novosti.\n- Ako se oslonimo na brojke o projektovanom kapacitetu novih cevovoda koje je predstavio zamenik predsednika upravnog odbora Gasproma Famil Sadigov, Turski tok će činiti trećinu ukupne Gaspromove dobiti - rekao je Grivač.\nPredsednik Srbije Aleksandar Vučić, ruski predsednik Vladimir Putin i bugarski premijer Bojko Borisov prisustvovali su danas, na poziv turskog predsednika Redžepa Tajipa Erdogana, svečanosti povodom puštanja u rad deonice gasovoda "Turski tok".\nGasovod Turski tok sastoji se od dva paralelna kraka, svaki kapaciteta od po 15,75 milijardi kubnih metara gasa godišnje. Jedan krak je namenjen snabdevanju Turske ruskim gasom a drugi, koji ide od turske granice kroz Bugarsku preko Srbije do Mađarske, snabdevanju zemalja južne i jugoistočne Evrope.\nTurski tok nastao na umirućem Južnom\nVest da je Južni tok umro, bila je ona koja je trebalo da stavi čep na cev ruskog gasovoda kroz Srbiju. Nekoliko godina kasnije ideja je oživela, ali nije to onaj stari gasovod, promenio je ime i trasu, ali namena je ostala ista.\nOd umrlog Južnog toka krenuli smo da gradimo i pripremamo sve za novi gasovod - izgradnju Turskog toka kroz našu zemlju.\nSkupština je prvobitno usvojila Predlog izmena i dopuna zakona o eksproprijaciji i pribavljanju dokumentacije za izgradnju sistema za transport prirodnog gasa "Južni tok".\nPromenio se naziv "sistem za transport prirodnog gasa Južni tok" sa nazivom "magistralni gasovod granica Bugarske - granica Mađarske".\nTakođe, u zakonu se promenio naziv "South stream društvo sa ograničenom odgovornošću" sa "Gastrans društvo sa ograničenom odgovornošću".\nUmesto Južnog toka i njegova četiri kraka sada je tu Turski tok sa dva kraka od kojih jedan može dalje na Balkan.\nDanas se na Turski tok gleda kao na nacionalnu stratešku investiciju, a njegova kompletna gradnja kroz Srbiju je završena.\nKako je rečeno, očekuje se da gas iz Turskog toga do Srbije stigne u drugoj polovini godine.


Jedanaest dana nakon sto je kamenovan autobus sa raseljenim Srbima koji su na Badnji dan dоšli u Đakovicu da posete svoja imanja i crkvu, još se ne zna ko je odgovoran za napad. Da li nemaskirani napadači koji su kamenovali autobus sa raseljenima ili, možda, jedan kosovski ministar koji je napadače nazvao divljacima.\nU policiji Kosova za Glas Amerike kažu da je zbog napada na raseljene u Đakovici 6.januara uhapšena jedna osoba stara 22 godine, a u tužilastvu ne odgovaraju na pitanje Glasa Amerike da li je protiv ikog pokrenut postupak.\nZa Badnji dan ove godine, raseljeni Srbi iz Đakovice, njih pedesetak, su kao i ranijih godina stigli u ovaj grad da bi proslavili božićne praznike. Medjutim i ovaj put, njihov autobus je kamenovan u Srpskoj ulici. Napad na Srbe u Đakovici, bilo da oni dolaze na zadušnice, Božić ili da obiđu crkvu i svoje kuće, uobičajena je praksa komšija Albanaca već godinama, za šta niko nikad nije bio procesuiran. U izjavi za Glas Amerike to potvrđuje predsednik Udruženja raseljenih Đakovčana Đokica Stanojević .\n"Ti ljudi su poznati orgaima koji su dužni da obezbede naše normalne posete. Do sada niko nije odgovarao i zato se ti ekcesi i ponavljaju. Zato tražimo od svih nadležnih organa da neko konkretno odgovara", rekao je Stanojević\nNe ulazeći u to šta je bilo proteklih godina, pokušali smo od nadležnih da saznamo šta insitucije rade posle napada na Đakovčane 6. januara ove godine. Pošto portparoli Kosovske policije Baki Keljani i Daut Hodža nekoliko dana nisu imali vremena za razgovor za Glas Amerike, savetovali su nam da pošaljemo elektronskim putem pitanje. I poslali smo. Pitali smo da li je neko i ko uhapšen zbog kamenovanja autobusa sa raseljenima?\n“Da uhapšena je jedna osoba 1992. godište iz Đakovice koja je priznala krivicu”, rečeno je Glasu Amerike u Kosovskoj policiji.\nŠta se dalje dešava za tim mladićem ili deovjkom, pokušali smo da saznamo u tužilastvu Kosova. Ali, na pitanje da li je Tužilastvo pokrenulo postupak i protiv koga za kamenovanje autobusa i ako jeste, za koje delo, i posle pet dana odgovor još nismo dobili.\nU međuvremenu poslednji napad na raseljene u Đakovici ostao je u senci izjave ministra za zajednice i povratak u Vladi Kosova Aleksandra Jablanovića, koji je napadače nazvao divljacima. Albanske opozicione partije pozvale su Jablanovića da se izvini i povuče izjavu. Studenti i clanovi pokreta Samoopredeljenje protestovali su protekla dva dana ispred ministarstva za zajednice i povratak. Tokom jučerasnjeg protesta došlo je do sukoba sa policijom, nakon čega su uhapšene 22 osobe. Pojedini prištinski mediji jos pišu da Jablanoviću preti i kazna zatvora do 10 godina.\nBivši zamenik kosovskog Ombudsmana i pravnik Ljubinko Todorović za Glas Amerike kaže da se u ovom slučaju radi o zameni teza i da zapravo treba da odgovaraju i snose političke posledice oni koji nisu ništa uradili da se napadači na raseljene Srbe kazne i procesuiraju.\n"Umesto da se traži odgovornost tih koji su napadali i da se odgovornost proširi i na sve one političare i javne radnike koji ne rade svoj posao za koji su plaćeni, nego se sad postavlja pitanje onog ko je pokrenuo pravo pitanje i pokušao da na neki način zaštiti te ljude koji dolaze da obiđu svoj rodni grad", rekao je Todorović\nGlas Amerike pokušao je da od srpskih predstavnika u kosovskim institucijama sazna, da li i šta rade po pitanju procesuiranja odgovornih za kamenovanje autobusa sa raseljenim Srbima i da li su ili da li planiraju da zatraže nečiju ostavku, kako im savetuje bivši zamenik ombudsmana.\nMeđutim srpski ministri iz kabineta Ise Mustafe, Aleksandar Jablanovic i Ljubomir Marić danima se ne javljaju na telefon.\nS druge strane, srpski predstavnici u Skupštini Kosova, kako je u telefonskom razgovoru za Glas Amerike izjavila potporedsednica Skupštine Jasmina Živković, do sada nisu preduzeli ništa povodom napada na raseljene Đakovčane, ali će kako je kazala “na sednici parlamenta u ponedeljak, verovatno biti reči o tome i da će predstavnik poslanika iz Srpske liste govoriti na tu temu”.\nPošto ne mogu da utiču na kosovske institucije, jer da mogu već bi se odavno vratili kućama, raseljeni Srbi iz Đakovice pozivaju na mir i dijalog nekadašnje komšije. Već za zadušnice u februaru doći će opet i pozivaju najviše kosovske i srpske zvaničnike da im se pridruže u Srpskoj ulici u Đakovici i na pravoslavnom groblju.\n“Uz osudu svih zločina, tražimo ljudski razgovor i zaštitu ljudskih prava”, rekao je za Glas Amerike Đokica Stanojević, predsednik Udruženja raseljenih Đakovčana.


Najbolji teniser sveta Novak Đoković je ponovo oduševio Srbiju humanim gestom.\nOvoga puta je Đoković posetio Kliničko-bolnički centar "Dr Dragiša Mišović" i odneo vrednu donaciju.\nU pomenutoj bolnici je danas je pušten u rad najsavremeniji "Canon CT" aparat, koji će pomoći bržoj dijagnostici kovid pacijenata. Aparat vrednosti 210.000 evra donacija je Fondacije Novak Đoković i nastavak je podrške ove Fondacije zdravstvenom sistemu Srbije.\nNovak Đoković nakon donacije KBC "Dr Dragiša Mišović"\nNajbolji teniser sveta Novak Đoković lično je predao skener i zahvalio se zdravstvenim radnicima.\n- Svesni smo da je epidemiološka situacija i dalje nestabilna i da je zdravstveni sistem ne samo naše zemlje, već i čitavog regiona pod velikim pritiskom, zato je neophodno da se ujedinimo i pružimo im podršku. Hvala svim zdravstvenim radnicima što već skoro deset meseci rade u vanrednim okolnostima i vode borbu za sve nas. Od početka pandemije smo pratili stanje na terenu i u saradnji sa Ministarstvom zdravlja se trudili da brzo reagujemo i pružimo pomoć onima kojima je to bilo najpotrebnije. Sa ovom pandemijom nam je svima postalo jasno koliko je bitno da budemo spremni i opremljeni za sve izazove i nadamo se da će ovaj skener, ali i sva ostala donirana oprema olakšati rad zdravstvenim radnicima i da će dodatno osnažiti naše zdravstvene institucije, izjavio je Novak.\nDirektor Kliničko-bolničkog centra "Dr Dragiša Mišović" profesor dr Vladimir Đukić izrazio je veliku zahvalnost na nabavci vredne medicinske opreme.\n- U ime Kliničko-bolničkog centra "Dr Dragiša Mišović", zahvaljujem se Fondaciji Novak Đoković i njegovoj porodici. Zahvaljujem se Novaku na ovoj divnoj mašini koja će budućim pacijentima, kada ovo zlo od korone prođe, dati šansu da se kvalitetno onkološki leče. Da pacijenti na ginekologiji i urologiji dobiju najbolju moguću preoperativnu dijagnostiku. U ovom momentu, tokom korone, mi ćemo imati mogućnost da pacijente koji su intubirani, koji su na aparatima za veštačku ventilaciju spustimo bezbedno ovde i oni će za 15 sekundi imati veoma preciznu i dobru dijagnostiku pluća, a i drugih organskih sistema, jer ovaj aparat može da radi i vaskularnu dijagnostiku i druge dijagnostike, što je značajno kod Kovida-19, jer ne napada samo pluća. Mnogo više od ovog aparata nama znači Novakov dolazak, jer je on personifikacija dobre, uspešne i zdrave Srbije. Novak je simbol borbe i pobede dobrog nad zlim, sreće nad nesrećom, hrabrosti nad kukavičlukom. Novakov dolazak ovde i njegovog oca Srđana, nama mnogo više znači, jer u ovoj borbi, pored hrabrosti koju imamo, treba nam i ta energija, taj pobednički mentalitet, koji svima nama Srbima nedostaje,izjavio je profesor Đukić.\nMinistar zdravlja u Vladi Republike Srbije dr Zlatibor Lončar zahvalio se Novaku Đokoviću na svemu što čini za svoju zemlju.\n- U ime građana Srbije bih se i ovom prilikom zahvalio Novaku i Jeleni, i njihovoj Fondaciji jer su zaista od početka ove krize učinili mnogo kako bismo lakše prebrodili posledice pandemije. Država Srbija je samo u poslednjih pet godina uložila u razvoj zdravstvenog sistema, u izgradnju bolnica i nabavku opreme, više nego prethodnih nekoliko decenija. Ali koliko god da ulažemo, pomoć i podrška društveno odgovornih pojedinaca ili kompanija, uvek je dobrodošla. Hvala Novaku što je uvek tu, uz svoj narod, i što se zajedno borimo protiv opakog virusa, istakao je Lončar.\nMaja Kremić, nacionalna direktorka Fondacije Novak Đoković istakla je da su na početku zdravstvene krize prouzrokovane virusom COVID-19, osnivači Fondacije Novak Đoković, Novak i Jelena Đoković, donirali milion evra za nabavku neophodne medicinske opreme za bolnice i zdravstvene ustanove širom Srbije.\n- Mi smo se drage volje priključili zajedno sa fizičkim licima, kompanijama i svima onima koji su imali dobru volju i poverenje da takođe doprinesu u ovoj borbi sa Kovidom-19. Ono što je važno istaći jeste da smo se trudili da pomognemo celoj Srbiji, ne samo Beogradu, mada je Beograd nažalost najugroženiji i najteže kliničke slike viđamo ovde. Trudili smo se da pomognemo i Kosovskoj Mitrovici, Kraljevu, Kragujevcu, Ćupriji, Novom Pazaru i svuda gde je bilo potrebno. Bitno je da istaknem i da je ovaj skener pažljivo biran, bili smo u dosluhu sa lekarima, slušali njihove savete i kupili skener koji je na našem tržištu u ovom trenutku sigurno najbolji po preporuci profesora Đukića. Drago nam je i srećni smo što imamo mogućnost da kao Fondacija pomognemo u ovim teškim trenucima, a i imamo sreću da imamo takvog osnivača i njegovu porodicu koji su oduvek bili tu kada je teško za Srbiju, izjavila je Kremić.\nFondacija Novak Đoković je od početka zdravstvene krize prouzrokovane virusom COVID-19 obezbedila značajan kontingent medicinske opreme. Do sada je uručeno 12 respiratora i 54 klinička monitora Kliničkom centru u Kragujevcu, Opštoj bolnici u Kruševcu, Opštoj bolnici Čačak, KBC-u u Kosovskoj Mitrovici, Opštoj bolnici Ćuprija, i Opštoj bolnici „Studenica“ – Kraljevo, dok je Klinici za pulmologiju KCS-a uručeno 5 neinvazivnih Softflow respiratora i 57 pari antibakterijskih klompi. Fondacija je donirala i 5 miliona dinara Opštoj bolnici u Novom Pazaru za nabavku neophodne medicinske opreme. Takođe, Klinika za Infektivne i tropske bolesti Kliničkog centra Srbije postala je bogatija za Siemens skener sa svom dodatnom opremom, a Univerzitetskoj dečijoj klinici u Tiršovoj doniran je aparat za dezinfekciju površina. Fondacija je nedavno Institutu za onkologiju i radiologiju KCS uručila mobilan aparat za dezinfekciju i sterilizaciju površina dok je Klinici za neurohirurgiju KCS donirano šest špric pumpi.\nU poslednje vreme sve češće teniser pomaže domovinu, ali je često pomagao i strane države, pogotovo na početku pandemije korona virusa.


Prijave - info - European Universities Games is under construction\nHome/Prijave – info\nPrijave – infoNikola Bjelanović2020-06-10T18:07:13+02:00\nInformacija za prijavljene timove i učesnike EUI\nUniverzitetski timovi (nominovani od strane njihovih NUSA) koji su odobreni i oni koji su na listi čekanja a koji žele da traže povraćaj uplaćenog depozita/EUSA kotizacije/OC kotizacije mogu to učiniti slanjem popunjenog EUSA Zahteva do 30. juna 2020. godine. Ukoliko Zahtev ne bude poslat na mejl adresu registrations@eusa.eu do navedenog roka, univerzitetski timovi (kao i NUSA General Coordination) smatraće se odobrenim učesnicima ili onima na listi čekanja za učešće u Igrama 2021. godine. U ovom slučaju, nakon 30. juna 2020., naknade se ne vraćaju.\nUniverzitetski timovi koji su već odobreni od strane EUSA-e kao učesnici EUI2020 i koji žele da učestvuju u događaju 2021., treba takođe da budu odobreni uz saglasnost svojih Nacionalnih saveza. EUSA će smatrati da se svaka NUSA slaže sa trenutno odobrenim timovima i njihovim učestvovanjem 2021., osim ukoliko NUSA-e ne dostave Zahtev za zamenu univerziteta na mejl adresu EUSA-e registrations@eusa.eu do 30. juna 2020.\nNakon isteka roka za povraćaj uplata i zamenu univerziteta, NUSA-ma će biti dostavljena lista univerziteta njihovih zemalja koji su tražili povraćaj naknada. NUSA-e će imati mogućnost zamene prijavom novih timova i uplatom depozita pre zvaničnog ponovnog otvaranja Registracije učesnika.\nU slučaju dodatnih pitanja, slobodno nas kontaktirajte na: registrations@eusa.eu ili info@eug2020.eu


“Ovo što Balša Božović sada traži jeste ono što je Grad Beograd već kao inicijativu za promenu zakona podneo Ministarstvu finansija u novembru prošle godine. U međuvremenu smo još dva puta ukazali na pojedine nelogičnosti u Zakonu o porezu na imovinu i pokrenuli predlog za njegovu izmenu. Demokratska stranka je sada, nakon što je saznala za ovu inicijativu grada Beograda, pokušala da dobije jeftine političke poene, pokrećući današnju akciju tako da se, kada do tih izmena dođe, smatra da je to zasluga DS” rekao je Mali, a prenosi informativna služba gradske uprave.\n“Zatekli smo ogroman javašluk u gradskim preduzećima i niz promašenih investicija kao što su podzemni kontejneri za koje je neko uzeo novac, a građani Beograda dobili jedno ruglo. To su primeri kako je DS vodila računa o svojim građanima”, kazao je Mali.\nOn je istakao da je DS svoju brigu o građanima mogao da pokaže kada je imao priliku za to i podsetio da je Zakon o porezu na imovinu donela upravo bivša vlast 2012. godine, a sadašnja lokalna samouprava samo primenjuje odredbe tog zakona.


Tramp i Kim nisu postigli dogovor, razgovori se nastavljaju\n► Tramp i Kim nisu postigli dogovor, razgovori se nastavljaju\n28.02.2019 | 08:15h ► 09:55h Hanoj\nAmerički predsednik Donald Tramp i lider Severne Koreje nisu uspeli da postignu dogovor na drugom samitu u Hanoju, ali će razgovori dve delegacije biti nastavljeni u budućnosti, saopštila je Bela kuća.\nPredsednik SAD je rekao da je samit sa Kimom propao kada je Severna Koreja tražila puno ukidanje međunarodnih sankcija predvođenih Amerikom, u zamenu za zatvaranje jednog nuklearnog postrojenja Jongbijon.\nKim i Tramp su danas završili samit, ranije nego što je predviđeno, bez dogovora i odmah su u odvojenim konvojima napustili luksuzno zdanje u centru Hanoja gde su održavani razgovori, javila je agencija Frans pres.\nPortparolka Bele kuće Sara Sanders je rekla da dogovor nije postignut ali će razgovori između dve delegacije biti nastavljeni u budućnosti.\nTramp i državni sekretar Majk Pompeo rekli su novinarima u Vijetnamu da SAD nisu spremne da sklope sporazum ukoliko se Severna Koreja ne obaveže da odustane od svojih tajnih nuklearnih pogona van Jonbijona, kao i svog programa proizvodnje raketa i bojevih glava.\nStručnjaci su rekli da Vašington ne bi trebalo da napravi velike ustupke za sporazum koji podrazumeva samo postrojenje Jongbijon zato što se veruje da Severna Koreja tajno upravlja drugim lokacijama za obogaćivanje uranijama skrivene širom zemlje.\nTramp je rekao da se samit završio u dobrom tonu ali da za sada nema planova za treći samit.\nAmerički predsednik je još rekao da ne veruje da je severnokorejski vođa Kim Džong Un uključen u maltretiranja američkog studenta Ota Varmbiera koji je umro posle pritvora u Severnoj Koreji.\n"Rekao mi je da nije znao ništa o tome i ja ću mu verovati na reč", rekao je Tramp o severnokorejskom vođi.\nTramp se smatra zaslužnim za oslobađanje američkih zatvorenika u inostranstvu i koristio je smrt 22-ogodišnjeg studenta Varmbiera za osudu Severne Koreje i njenog kršenja ljudskih prava pre nego što je ublažio retoriku uoči razgovora sa Kim Džong Unom.\nLider Severne Koreje je između dve sesije razgovora rekao da postoji mogućnost stalnog američkog diplomatskog predstavništva u Pjongjangu. Kim je, kako je javila agencija Frans pres, prvi put odgovorio na pitanje stranih novinara.\nAmerička kancelarija za vezu u Pjongjangu bi bila dobrodošla, rekao je Kim, dok je Tramp na najavu odgovorio da bi to bila "dobra ideja".\nTakva vrsta predstavništva nije isti nivo kao ambasada ali je to prva etapa u normalizaciji diplomatskih odnosa između dve zemlje koje su bile na suprotnim stranama za vreme Korejskog rata od 1950. do 1953. godine.\nTokom prvog samita održanog 12. juna u Singapuru, Tramp i Kim su potpisali deklaraciju o denuklearizaciji korejskog poluostrva ali od tada nije učinjen napredak.\nKim je danas rekao da ne bi bio u Hanoju da nije spreman za denuklearizaciju, mada je ostao nejasan o konkretnim merama. Tramp je sa svoje strane ponovio da ne žuri po pitanju postizanja sporazuma prema kojem bi Severna Koreja okončala nuklearni program i dodao da brzina postizanja tog dogovora nije toliko važna za njega.\nTramp: Kim je obećao da neće nastaviti nuklearne probe\nFoto: Beta/AP/Andrew Harnik/Pool\nAmerički predsednik Donald Tramp izjavio je danas u Hanoju da mu je lider Severne Koreje Kim Džong Un obećao da neće nastaviti nuklearne probe, javila je agencija AP.\nTramp je iznenadno ranije završavanje drugog samita koji je okončan bez postizanja dogovora, objasnio da ponekad treba napustiti pregovore.\n"Ponekad treba napustiti razgovore", rekao je Tramp i dodao da je Severna Koreja zatražila ukidanje američkih sankcija u zamenu za denuklearizaciju ali da on nije izrazio volju za tim.\nTramp je dodao da mu je Kim ipak obećao da neće nastaviti nuklearne probe i naveo da je kraj samita sa Kimom bio "veoma prijateljski".\nPalestinski premijer Muhamed Štajeh osudio je danas dugoočekivani plan administracije predsednika SAD Donalda Trampa pre nego što će biti objavljen ove nedelje, ocenivši da "ne...\nPlan američkog predsednika Donalda Trampa za rešenje izraelsko-palestinskog sukoba, koji bi trebalo da bude objavljen ove nedelje, mogao bi pomoći izraelskom premijeru pred nove parlamentarne...


Grad Novi Sad donosi stratešku odluku u procesu stabilizacije JKP "Stan"\nHomeVestiGrad Novi Sad donosi stratešku odluku u procesu stabilizacije JKP “Stan“\nGrad Novi Sad donosi stratešku odluku u procesu stabilizacije JKP “Stan“\n„Još 2008. godine “Stan“ je imao 800 miliona dinara duga prema različitim poveriocima, i pošto nije mogao samostalno da isplati dugovanja, 2015. godine pokrenut je prethodni stečajni postupak u tom preduzeću. Međutim, za Grad nije bio prihvatljiv stečajni postupak, te je pokrenut postupak javno-privatnog partnerstva u cilju očuvanja radnih mesta i obezbeđivanja nesmetanog rada preduzeća“ – naglasila je članica Gradskog veća za urbanizam i zaštitu životne sredine Mira Radenović. Kako je pojasnila Adrijana Mesarović, procenjeno je da stečajnim postupkom poverioci ne bi bili namireni ni u neznatnom procentu, a zaposleni bi bili neznatno namireni bez isplate otpremnina.\n„Uloženi su veliki napori da, i pored teške finansijske situacije, preduzeće izmiri deo obaveza koje su nasleđene, kao i one koje su nastale iz poslovanja, tako da su u celosti izmirili dug prema “AIK banci“, i značajan deo potraživanja prema “Komercijalnoj banci““ – kazala je Adrijana Mesarović. Prema njenim rečima, koncept javno-privatnog partnerstva je jedini zakonski okvir koji obezbeđuje dugoročno udruživanje te vrste, gde svako unosi najbolje što ima, i gde je zaštićen javni interes.\nNakon što je Komisija Vlade Republike Srbije dala pozitivno mišljenje na predlog projekta javno-privatnog partnerstva za JKP “Stan“, raspisan je otvoreni postupak javne nabavke za odabir partnera.\n„Zaključenju ugovora prethodila je najtransparentnija procedura u kojoj je svaki korak objavljivan na potrtalu Javnih nabavki, i na sajtu JKP “Stan“, a kompletan postupak je pratio građanski nadzornik koji nije imao ni jednu primedbu. Međutim, privatni partner nije ispunio svoju početnu obavezu, nije uplatio162 miliona dinara koji su trebali da budu upotrebljeni za namirenje dugova prema zaposlenima, te je ugovor raskinut“ – rekla je Adrijana Mesarović i dodala da je time Grad zaštitio javni interes i sprečio štetu po gradski budžet.


PORTAL: Zgodni Švajcarac ucenjivao nemačku bogatašicu\nPorodica stoji iza Suzane Klaten, nemačke milijarderke koju je zajedničkim fotografijama ucenjivao zgodni Švajcarac Helg S. i nema ni govora o njenom razvodu, piše danas nemačka štampa povodom ljubavne afere najbogatije Nemice završene ucenom u milionskom iznosu.\n"Muž, sa kojim je 18 godina u braku i imaju troje dece, podržava je u potpunosti", tvrdi portparol Suzane Klaten, žene teško do 13 milijardi dolara, naslednice porodice Kvant koja stoji iza BNW i drugi firmi. "Porodica joj daje veliku snagu".\nPrijatelji Suzane Klaten su izjavili da je njen brak samo ojačan tom aferom, i da se na razvod i ne pomišlja.\nSkandal je izbio nakon što je zgodni Švajcarac, koji je u štampi već "zaradio" naziv žigolo, dao svom prijatelju Italijanu da snima scene iz skupih hotelskih soba i njegove susrete sa milijarderkom, ne preterano atraktivnog izgleda, a zatim je poèeo da je ucenjuje.\nSuzana Klaten, koja se ne pojavljuje često u javnosti i za koju štampa piše da je "stidljiva, ali inteligenta, razumna i sposobna", platila je oko sedam miliona evra ucene, a kada je Švajcarac hteo još para, donela je odluku da ga prijavi policiji i tuži.\n"Bez obzira na neprijatnosti javnih posledica po nju ona je donela odluku da podnese tužbu", rekao je njen portparol i naglasio da su fotografije sa zajedničkih susreta sa zgodnim ucenjivačem počele da se pojavljuju još u jesen 2007. godine. "Suzana se odlučila da slučaj prijavi policiji, jer je shvatila da odnos prema gospodinu Helgu S. ima kriminalnu pozadinu", rekao je njen portparol, ističući da je cilj tog Švajcarca od početka bio da iznudi novac.\nU međuvremenu su ljubavnik Švajcarac i fotograf Italijan uhapšeni, a kako štampa piše, najbogatija Nemica izgleda da nije bila jedina žrtva zgodnog Švajcarca.


Preduzetnicama predstavljen USAID projekat Katalizator | Privredna komora Crne Gore\nNa sjednici Koordinacionog odbora za žensko preduzetništvo Privredne komore Crne Gore, održanoj 13. juna, razmotrena je Informacija o ženskom preduzetništvu u Crnoj Gori, te predstavljen regionalni USAID projekat Katalizator, čliji je cilj jačanje ženskog preduzetništva, te olakšavanje pristupa i korištenja odgovarajućih izvora za finansiranje razvoja biznisa.\nAna Filipović, sekretarka Koordinacionog odbora za žensko preduzetništvo kazala je da žensko preduzetništvo biva svakim danom sve snažnije, ali da je to proces u kojem svi segmenti društva moraju dati doprinos, kako bi se ostvarili svi potencijali društveno-ekonomskog napretka.\nFilipović je predstavila mjesečni izvještaj Zavoda za zapošljavanje Crne Gore u kojem se navodi da se od 31. marta 2022. godine na evidenciji Zavoda nalazilo ukupno 53.409 nezaposlenih lica od čega je 31.367 žena (58,73%). U odnosu na uporedni period prethodne godine, broj nezaposlenih žena se smanjio za 3,51%. Najviše zapošljavanja je bilo u Podgorici (738 žena), zatim u Nikšiću (273 žena) i Bijelom Polju (182 žena). Posmatrano prema djelatnostima poslodavaca, najviše zapošljavanja je bilo u sektoru obrazovanja (561 žena ili 24,83%) zatim u trgovini na malo i veliko (467 ili 20,67%) i uslugama smještaja i ishrane (236 ili 10,44%).\nPrema njenim riječima, na kraju 2021.godine u Centralnom registru privrednih subjekata bilo je registrovano 8.577 kompanija u Crnoj Gori gdje su žene vlasnice ili većinski vlasnik. Posmatrano po sektoru poslovanja, žene su najčešće vlasnice kompanija koje posluju u sektoru trgovine (27,4%), zatim u sektoru stručne, naučne i tehničke djelatnosti (17,5%), usluge smještaja i ishrane (11%) i ostale usluge.\nFilipović je kazala da se kao jedan od novijih dokumenata koji doprinosi snaženju i ukupnom razvoju preduzetništva, izdvaja se „Rodno odgovorno budžetiranje”, koji je pripremila Parlamentarna budžetska kancelarija (PBK) Skupštine Crne Gore i Sekretarijat Savjeta za konkurentnost.\n– Rodno odgovorno budžetiranje podrazmijeva primjenu alata koji se koriste prilikom planiranja budžeta kao što su: rodna analiza rashoda i prihoda, rodna analiza korisnika, rodna analiza troškova i koristi, rodna analiza odnosa troškova i efekata, itd,– navela je ona.\nPredsjednica Koordinacionog odbora za žensko preduzetništvo, dr Ivana Tomašević kazala je da je preduzetnicama veoma teško doći do početnog kapitala, te da je neophodno raditi na olakšavanju pristupa izvorima finasiranja .\n– Jedan od načina finansiranja je uspostavljanje Kreditno garantnog fonda, koji pruža priliku preduzetnicama da uzmu kredit i na taj način pokrenu svoj biznis - istakla je ona, dodajući da se treba boriti za inicijativu da se ženama obezbijedi kolateral u tom procesu.\nUSAID projekat KATALIZATOR, odnosno “Pomiješano inovativno finansiranje kao motor rasta”(CATALYZE Innovative Blended Finance – the Engines of Growth) predstavile su koordinatorke projekta, Dragana Bukvički Todosijević i Marija Tanasoska.\nOne su kazale da je ovaj projekat regionalnog karaktera i osmišljen je sa ciljem da poboljša otpornost malih i srednjih preduzeća zapadnog Balkana , u toku i nakon COVID-19 pandemije, te pomogne njihov rast kroz unapređenje pristupa odgovarajućim finansijama.\nKako su istakle, KATALIZATOR ima namjeru da dodijeli direktne grantove i/ili podugovore kompanijama i organizacijama sa ciljem omogućavanja dodatnog alternativnog finansiranja malih i srednjih preduzeća, kao i poboljšavanja njihovog rasta, produktivnosti i otvaranja novih radnih mjesta.\nNavele su da postoje dva strateška pravca projekta, povećanje pristupa finansijama kroz podržavanje dugoročnog rasta i zapošljavanja kroz povećanje pristupa finansijama za MMSP, te pronalaženje alternativnih izvora finansiranja kroz identifikovanje i promovisanje korišćenja adekvatnih alternativnih finansijskih instrumenata.\nUSAID KATALIZATOR projekat je takođe uspostavio mrežu poslovnih savjetnika BASP (Business Advisory Service Providers) koja se sastoji od konsultanata koji pružaju tehničku podršku, posjeduju znanje i iskustvo za kreiranje aplikacija ka dostupnim bankarskim i nebankarskim izvorima finansiranja.\nPreduzetnice će moći da iskoriste stručnu podršku u pripremi poslovnih planova i aplikacija, putem kojih bi tražile sredstva kod bilo koje banke ili se prijavljivale na postojeće grantove međunarodnih institucija, državne pomoći i sl.\nKoordinatorke KATALIZATORA su istakle da ovim projektom žele da stimulišu vlasnice kompanija da sarađuju sa ekspertima, kako bi poslovale bolje, te se upoznale sa dostupnim izvorima finansiranja i načinima kako do njih doći.\nNakon prezentacije, uslijedila je diskusija članica Odbora tokom koje je ukazano na značaj edukacije i konsultantske pomoći za žene u biznisu, te neophodnost veće inistutucionalne podrške kako bi se prevazišle barijere u razvoju ženskog preduzetništva i olakšao pristup izvorima finansija.


Mirković: Današnja sednica pokazatelj odgovorne politike SNS\nTanjug 30. avgusta 2021. 15:46\nBEOGRAD – Šef odborničke grupe SNS u Skupštini grada Beograda Aleksandar Mirković izjavio je da je današnja sednica gradskog parlamenta još jedan pokazatelj odgovorne politike te stranke, ističući da svaka tačka dnevnog reda odražava volju gradskog rukovodstva da Beograd bude još lepše i bolje mesto za život.\nIzmeđu ostalog, pomenuo je da je na današnjoj sednici usvojen Plan detaljne regulacije za Linijski park, kao i predlog da prostor između Mileševske i Ulice cara NIkolaja ponese ime Skver Milene i Gage, po Mileni Dravić i Draganu Nikoliću.\nMirković je, međutim, podsetio da deo opozicije, koju predvodi predsednik Stranke slobode i pravde Dragan Đilas, i dalje ne dolazi na sednice gradskog parlamenta iako prima odborničku naknadu u visini od 10.000 dinara čime, dodao je, izigrava poverenje građana.\n„Na taj način ne samo da su izigrali poverenje građana, već to najbolje oslikava njihovu nemoć i politiku laži koji imaju da ponude građanima“, rekao je Mirković novinarima u holu Sava centra, gde se održava sednica gradskog parlamenta.\nMirković kaže da su odbornici SNS koji su danas došli na sednicu bili provocirani i vređani od pripadnika Đilasove stranke i poručio:\n„Đilas neće uspeti da nas zastraši i to neće izbrisati sve rezultate koje je postigla SNS, kako na nivou grada, tako i na republičkom nivou.“\n„Nastavićemo da radimo u interesu Beograđana za još lepši Beograd jer je to politika naše stranke i svi mi, zajedno sa predsednikom Aleksandrom Vučićem, želimo da tako bude i da od Srbije pravimo još lepše mesto za život“, dodao je Mirković.\nSlavko Gak: „U Beogradu se trenutno rekonstruiše 20…\nAdvokat: Vrhovni Kasacioni sud ugrozio prava gradjana koji…\nPrivatnici ne poštuju preporuku države da se korona…\nBez gasa Mirijevo i delovi Palilule do sutra u 18 sati


Marija Burić jedan od 4 kandidata za genseka SE\nTanjug 11. januara 2019. 13:05\nZAGREB – Potpredsednica hrvatske vlade i ministarka spoljnih i evropskih poslova Marija Pejčinović Burić jedan je od četiri kandidata za novog generalnog sekretarka Saveta Evrope, saopšteno je danas u Briselu, nakon isteka roka za prijem kandidatura.\nKandidati su još i potpredsednik belgijske vlade, ministar spoljnih I evropskih poslova i ministar odbrane Didier Reynders, bivši litavski premijer i zastupnik u parlamentu Andrius Kubilius, kao I bivša grčka ministarka spoljnihh poslova i poslanica Dora Bakojani.\nOdbor ministara Saveta Evrope održaće odvojene razgovore s četvero kandidata u martu, a potom će objaviti odluku o konačnom spisku kandidata, koji će bitipodnet Parlamentarnoj skupštini SE.\nMandat novog generalnog sekretara počinje 1. oktobra, prenela je Hina.\nAktuelni sekretar Torbjorn Jagland, bivši norveški premijer i predsednik parlamenta, nema više pravo na kandidaturu.\nInače, Hrvatska je ove godine od maja do novembra predsedavajuća SE.


Dan online - Drustvo: FLEŠ - 2018-08-31\nBošković i Dakić u Makedoniji\nMinistar odbrane Predrag Bošković i načelnik Generalštaba Vojske Crne Gore (VCG) Dragutin Dakić prisustvovaće „Danu visokih zvanica“ na Krivolaku u Makedoniji. Kako su objasnili iz Ministarstva odbrane, skup se organizuje povodom završnog dana vježbe artiljerijskog bojevog gađanja na tom poligonu.\n– Pripadnici Čete za vatrenu podršku iz sastava Pješadijskog bataljona Vojske Crne Gore, njih 47, od 26. avgusta do 1. septembra realizuju vježbu artiljerijskog bojevog gađanja na Krivolaku, zajedno sa svojim makedonskim kolegama. Ova aktivnost je veoma važna za pripadnike Čete za vatrenu podršku, ali i za Vojsku Crne Gore, jer će njeni pripadnici u praksi primijeniti znanja stečena tokom obuke u Crnoj Gori – kazali su iz ministarstva.A.O.\nSimović na sjednici Savjeta\nPotpredsjednik Vlade i ministar poljoprivrede Milutin Simović u Beranama će otvoriti naučno-stručni skup „Veterinarski dani 2018“ i učestovati u radu sjednice Savjeta za zaštitu životinja, saopšteno je iz Ministarstva poljoprivrede.\n– U sklopu Veterinarskih dana biće održana i treća sjednica Savjeta za zaštitu životinja. Na sjednicu Savjeta pozvani su predsjednici svih crnogorskih opština, zbog važnosti zajedničkog rješavanja brojnih izazova, a prije svega problema narastajuće populacije pasa lutalica, učestalih napada pasa na ljude i nehumanog odnosa prema životinjama – najavili su iz tog resora. Kako su dodali, Simović će dodijeliti ugovore o podršci nevladinim organizacijama koje su izabrane po javnom konkursu Ministarstva poljoprivrede za finansiranje projekata/programa NVO u oblasti zaštite dobrobiti životinja.\n– Po osnovu predloga civilnog sektora i Veterinarske komore, Simović će uručiti i dvije nagrade ministarstva – za najveći doprinos građanskom aktivizmu iz oblasti zaštite dobrobiti životinja i za najveći doprinos veterinarskoj struci u ovoj oblasti – kazali su iz ministarstva.A.O.\nPlaninarski savez Crne Gore, zajedno sa SUBNOR-om Crne Gore i Mjesnom zajednicom Trmanje, u subotu organizuje tradicionalnu planinarsku manifestaciju „Stazom Veljka Vlahovića“. Kako su kazali iz tog saveza, cilj ove manifestacije je, pored promocije planinarenja i zdravih stilova života, odavanje dužnog poštovanja Veljku Vlahoviću.\n– Želja nam je da približimo, naročito mladim generacijama, život i djelo ovog velikana naše istorije i tako na najbolji način promovišemo ideale pravde i slobode za koje su se borili naši slavni preci. Učesnici pohoda će planinariti stazom dugom osam kilometara, koja vodi iz kanjona Platije do Veljkove rodne kuće na Trmanju. U pitanju je staza na kojoj su krajem sedamdesetih i tokom osamdesetih godina prošlog vijeka, 2. septembra, na dan rođenja Veljka Vlahovića, organizovani masovni pohodi – navodi se u saopštenju.A.O.


U Velikoj Britaniji je najavljena jedna nova inicijativa koja predlaže da doktori kao terapije svojim pacijentima prepisuju umetnost ili razne vrste hobija.\nU Velikoj Britaniji je najavljena jedna nova inicijativa koja predlaže da doktori kao terapije svojim pacijentima prepisuju umetnost ili razne vrste hobija. Tako bi ljudi u ovoj zemlji uskoro mogli da dobiju preporuku da idu na časove plesa ili pevanja za poremećaje u rasponu od demencije do problema sa plućima.\nCeo cilj iza ove inicijative jeste da se smanji nepotrebno prepisivanje lekova, na koje su navikli i lekari i stanovništvo. To sve treba da bude deo jednog većeg preventivnog plana, u kome će se kroz umetnost raditi na rešavanju nekih problema pre nego što i nastanu. Već je dokazano da uživanje u raznim granama umetnosti i posebnim hobijima ima veoma pozitivan uticaj na um i telo. To se može koristiti za poboljšanje komunikativnosti i koncentracije, kao i razvoj mnogih drugih sposobnosti.\nU Kanadi je nedavno pokrenuta slična inicijativa u kojoj lekari mogu preporuče pacijentima besplatan odlazak u jedan muzej umetnosti umesto tretmana. Ova britanska kampanja međutim, neće se završiti jednim predlogom već je sveobuhvatnija i fokusirana na više oblasti. Preporuke se tako mogu odnositi na časove kuvanja, baštovanstvo ili posete bibliotekama i koncertima.\nGlavni problem trenutno odnosi se na sredstva i novčane sposobnosti pacijenata jer neće svakom biti svaki sadržaj lako dostupan. Na tome će morati još da se raditi kao i nausklađivanju ove vrste tretmana sa tradicionalnim, jer ono ne treba da služi kao zamena, već samo dopuna njemu. Ideja je da se u potpunosti primenjuje duže celog Ujedinjenog Kraljevstva do 2023. godine.\nTagovimentalno zdravlje naučnici terapija umetnost umetnost kao lek


sreda, 12 maj 2021 11:47\nPIONIRKE – III EP 2021. Ženska pionirska reprezentacija Srbije, igračice rođene 2006. i mlađe, odigraće prvi meč u B grupi III EP 2021. u Humeneu protiv Hrvatske u okviru 1. kola, u subotu, 10. jula od 20.00 časova. Srbija će u 2. kolu, u nedelju, 11. jula, od 20.00 časova…\nPionirke Srbije u B grupi u Humeneu sa Slovačkom, Italijom, Rumunijom, Bugarskom i Hrvatskom\nutorak, 11 maj 2021 09:17\nPIONIRKE – III EP 2021. Ženska pionirska reprezentacija Srbije, igračice rođene 2006. i mlađe, igraće u B grupi III EP 2021. u Humeneu sa Slovačkom, Italijom, Rumunijom, Bugarskom i Hrvatskom, odlučeno je danas žrebom u sedištu CEV u Luksmeburgu. U A grupi u Niređhazi igraće Mađarska, Rusija, Turska, Belgija, Češka…\nPoznati svi učesnici EP za pionirke – žreb u utorak u Luksemburgu (11.00)\nponedeljak, 10 maj 2021 11:47\nPIONIRKE – III EP 2021. Evropska odbojkaška konfederacija saopštila je da će se žreb za III EP 2021. u konkurenciji pionirki obaviti sutra (utorak, 11. maj) u 11.00 časova u sedištu CEV u Luksemburgu. Plasman na EP izborili su Mađarska i Slovačka, organizatori, Srbija, Rusija, Češka i Italija iz I…\nKvalifikacije za EP pionirki u Vilvordu, Sofiji, Zadru, Valbžihu i Mariboru\nčetvrtak, 29 april 2021 09:26\nPIONIRKE – III EP 2021. Evropska odbojkaška konfederacija, CEV, objavila je raspored utakmica II runde kvalifikacija za III EP 2021. u konkurenciji pionirki. Turniri će se odigrati od 6. do 9. maja u Vilvordu, Sofiji, Zadru, Valbžihu i Mariboru, a plasman na prvenstvo Evrope izboriće pobednici 5 grupa i najbolja…\nPionirke Srbije, Rusije i Češke izborile su plasman na III EP 2021. iz I runde kvalifikacija. Evropska odbojkaška konfederacija, CEV, saopštila je da će se II runda kvalifikacija odigrati od 6. do 9. maja. 20 reprezentacija biće svrstane u 5 grupa, a plsaman na prvenstvo Evrope izboriće pobednici grupa i…


Izvor: RTS, 25.Sep.2018, 12:08\nViše vodećih nemačkih političara, među kojima je i kancelarka Angela Merkel, nije prihvatilo poziv na svečanu večeru u čast turskog predsednika Redžepa Tajipa Erdogana, koji krajem ove nedelje boravi u zvaničnoj poseti Nemačkoj.\nDomaćin svečane večere koja se održava u petak je nemački predsednik Frank Valter Štajnmajer.\n"Prisustvo kancelarke na banketima koje organizuje predsednik nije pravilo", potvrdio je kabinet nemačkog predsednika prethodno pisanje nedeljnika Špigl da kancelarke neće biti na večeri.\nHina prenosi da su dolazak na svečanost u dvorac Belvi otkazali i mnogobrojni nemački opozicioni političari.\nNavodi se da je predsednik Partije liberalnih demokrata (FDP) Kristijan Lindner izjavio za dnevnik Rajniše post da ne želi da bude deo "Erdoganove propagande".\n"Potpuno je izvan bilo kakve rasprave da Erdogan nije normalan predsednik i da ne zaslužuje ovakav državni banket. Ali želim da turski predsednik otrpi mene i moju kritiku na račun svoje politike", rekao je Ezdemir listu Tagesšpigl.\nNezavisne Novine: Erdoan na večeri kod Štajnmajera, Merkelova odbila poziv\nSrbijaDanas.com: "Kancelarka neće doći na SVEČANU VEČERU" Erdogan kod predsednika Nemačke, Merkel odbila poziv\nErdogan na večeri kod nemačkog predsednika: Merkelova ODBILA POZIV, kao i mnogi drugi političari\nViše nemačkih vodećih političara, među kojima je i kancelarka Angela Merkel, odbilo je poziv na svečanu večeru u čast turskog predsednika Redžepa Tajipa Erdogana, koji krajem ove nedelje boravi u zvaničnoj poseti Nemačkoj.\nIzvor: Mondo, 25.Sep.2018\nViše nemačkih vodećih političara, među kojima je i kancelarka Angela Merkel, odbilo je poziv na večeru u čast turskog predsednika Redžepa Tajipa Erdogana...Foto: Tanjug/AP Photo/Markus Schreiber Angela Merkel..Erdogan krajem ove nedelje boravi u zvaničnoj poseti Nemačkoj...Domaćin svečane...


Kličković svjedok sporazuma Holbruka i Karadžića\n"Postoji sporazum sa Holbrukom koji je potpisan 19. jula 1996. godine i u kojem je sve precizirano, u pet ili šest tačaka", rekao je Kličković, koji se trenutno nalazi u ekstradicionom zatvoru u Beogradu.\nPrema njegovim rečima, sastanak Karadžića i Holbruka održan je u tadašnjem sedištu predsednika RS na Palama i sam je prisustvovao tom sastanku.\nUpitan kako je Karadžić reagovao kada je od njega zatrženo da se povuče iz političkog i javnog života, Kličković je rekao da je Karadžić odgovorio - "Ako je u interesu opstanka Republike, ja sam spreman i u zemlju da se ukopam".\nOn je rekao da je Holbruk preko Slobodana Miloševića izdejstvovao da Karadžić pristane na sporazum, dodajući da je Radovana Karadžića poslednji put video 1997. goidne.\nAmerička administracija, kao i Ričard Holbruk u nekoliko navrata kategorički su negirali postojanje sporazuma sa Karadžićem.\nBanjalučki dnevni list "Fokus" nedavno je objavio da posjeduje sporazum koji su 1996. godine potpisali tvorac Dejtonskog sporazuma i nekadašnji američki ambasador u UN Ričard Holbruk i bivši predsjednik RS i SDS-a Radovan Karadžić, prema kome je Karadžić trebalo da se povuče iz javnog života, a druga strana se obavezuje da mu obezbijedi uslove da izdrži život u izolaciji.\nU sporazumu se navodi da se Karadžić obavezao da do trenutka ostavke neće donositi partijske i državne odluke niti uticati na druge da ih donesu. Sporazumom je precizirano da Karadžić ne smije davati intervjue niti izjave lično ili preko posrednika.\nU tom sporazumu navodi se da je Holbruk potpisao i zaduženja američke administracije, podijeljena na politički i bezbjednosni dio i dio koji omogućava Karadžiću pristojne uslove života.


SINDIKAT UINO NEZADOVOLJAN ISHODOM SASTANKA - www.suino.bawww.suino.ba\n← ZATRAŽEN HITAN SASTANAK S PREDSJEDAVAJUĆIM VIJEĆA MINISTARA BIH\nPRIOPĆENJE PREDSJEDNICE SUINO →\nNa traženje reprezentativnih sindikata, a po pozivu predsjedavajućeg Vijeća ministara BiH, u Parlamentu BiH održan je hitan sastanak, dana 16.03.2021. godine vezano za neusvajanje nacrta Proračuna institucija BiH od strane Predsjedništva BiH i vraćanje dokumenta na ponovnu izradu.\nS tim u vezi oglasili su se reprezentativni sindikati institucija BiH, koji su, između ostalog tražili vraćanje osnovice na iznos 498,10 KM, koliko je i iznosila do 2012.godine.\nNadalje, Sindikat UINO je ukazao na potrebu hitne izmjene Zakona o plaćama i naknadama u institucijama Bosne i Hercegovine, kojim su nerealno utvrđeni koeficijenti državnih službenika i zaposlenika, uz veliku disproporciju između najnižeg i najvišeg koeficijenta, kao i neujednačenost između nultog i najvišeg platnog razreda, pri čemu je raspon za zaposlenike (C1 do C6) od 0,08 do 0,15, dok je raspon za državne službenike (B1 do B8) od 0,25 do 1,19, što je nedopustivo.\nRaspravljalo se i o formiranju radne grupe za početak postupka kolektivnog pregovaranja i rješavanja svih drugih spornih pitanja iz radno-pravnih odnosa, pri čemu je istaknuto da su reprezentativni sindikati svoj dio posla završili i imenovali radnu grupu, dok institucije BiH taj posao nisu uradile, iako smo se obraćali pismenim putem i tražili formaliziranje ove radne grupe.\nPredsjedavajući VM, g. Zoran Tegeltija obećao je da će na sutrašnjoj sjednici Vijeća ministara ovo pitanje staviti na dnevni red i tražiti imenovanje predstavnika radne grupe, a istovremeno nas je upoznao da će prijedlog Ministarstva financija i trezora ići u smijeru da se osnovice za plaće ne vraćaju, odnosno da i dalje ostanu na dosadašnjem nivou, 475,69 KM, što je naišlo na veliko razočarenje kod predsjednika reprezentativnih sindikata.\nIspred reprezentativnog Sindikata UINO, predsjedavajućem Tegeltiji uručen je akt “Zahtjevi sindikata UINO”, sa svim spornim pitanjima vezano za najavu štrajka.\nOvim dokumentom su, od strane Sindikata UINO ispoštovani svi uvjeti propisani za ulazak u štrajk prema Zakonu o štrajku. Kako je mala vjerovatnoća da će po istom biti pozitivno odgovoreno i da ćemo sporna pitanja uspjeti riješiti mirnim putem, ukazujemo da ćemo za 15 dana imati konačnu situaciju: da li Sindikat UINO ulazi u štrajk – a što je već skoro izvjesno…\nAkt broj 42/9-03/21 od 15.03.2021. godine u kojem su navedeni zahtjevi SUINO možete vidjeti OVDJE.